title: Ramsay MacDonald

text: Vuosina 1933 ja 1934 MacDonaldin terveys heikkeni, ja eikä hän enää kyennyt hoitamaan asioita entiseen tapaan talous- ja kansainvälisen tilanteen muodostuessa yhä uhkaavammaksi. MacDonaldin pasifismia oli ihailtu 1920-luvulla, mutta nyt Winston Churchill ja muut arvostelivat häntä pehmeästä suhtautumisesta Adolf Hitleriin. MacDonald luopui toukokuussa 1935 pääministerin tehtävästä ja otti lähinnä nimellisen aseman lordipresidenttinä Baldwiniltä, joka palasi johtoon. Loppuvuoden vaalissa MacDonald hävisi Emanuel Shinwellille Seahamissa. Myöhemmin hänet valittiin Skotlannin yliopistojen edustajan paikalle, mutta hänen fyysinen ja henkinen terveytensä romahtivat 1936. MacDonaldille suositeltiin merimatkaa terveytensä parantamiseksi, mutta hän kuoli merellä marraskuussa 1937.


title: Ramsay MacDonald

text: MacDonaldin maine oli pitkään huono. Vasta vuonna 1977 professori David Marquandin teos antoi hänelle asiaan kuuluvan arvon yhtenä Labourin perustajista ja yrityksistä säilyttää rauha maailmansotien välisenä aikana. Marquand yritti myös analysoida MacDonaldin vuoden 1931 päätöstä suhteutettuna ajan kriisitilaan ja hänellä jäljellä olleisiin vaihtoehtoihin nähden.


title: Ramsay MacDonald

text: Ramsay MacDonaldin ja Margaret Gladstonen avioliitto oli onnellinen, ja he saivat kaksi lasta. Heidän poikansa Malcolm MacDonald (1901–1981) teki uran politiikassa, siirtomaiden kuvernöörinä ja diplomaattina. Tytär Ishbel MacDonald (1903–1982) oli hyvin läheinen isälleen. MacDonald järkyttyi Margaretin kuolemasta verenmyrkytykseen 1911. 1920-luvuilla MacDonald piti yllä läheisiä välejä Lady Londonderryyn, jota ei hyväksytty Labour-puolueessa, koska hänen aviomiehensä oli konservatiivien ministeri.


title: Ahasverus

text: Ahasverus (tai Ahasveros) on Vanhassa testamentissa Persian kuninkaasta käytetty nimi, joka liitetään yleisesti Kserkses I:een (486–465 eaa.). Ahasveruksen sanotaan hallinneen “Intiasta Etiopiaan saakka 127 maakuntaa”. Kreikankielinen apokryfinen Esterin kirja kuitenkin tarkoittaa Ahasveruksella kuningas Artakserkses II:ta (436–358 eaa.).


title: Ahasverus

text: Kansanperinteessä nimellä tarkoitetaan ikuisesti vaeltavaa juutalaista, jonka täytyy rauhattomasti vaeltaa eri puolilla maailmaa aivan kuin kaikkialle maailmaan hajaantuneet juutalaiset. Edelleen kristillisessä perinteessä selitetään, että Ahasverus oli jerusalemilainen suutari, joka joutui mierontielle estettyään Jeesusta levähtämästä. Tämän takia hän sai päälleen ikuisen kirouksen.


title: Labarum

text: Labarum oli Rooman valtakunnassa käytössä ollut keisarillinen sotamerkki, jota kannettiin marssivien sotajoukkojen edellä. Myöhemmin kristillisessä symboliikassa se liittyi Kristus-monogrammiin ☧, jossa yhdistyvät kreikkalaisen kirjaimiston kirjaimet "Khii" (χ) ja "Rhoo" (ρ) (nimen Kristus kreikankielisen muodon alkukirjaimet). Tarinoiden mukaan keisari Konstantinus olisi käyttänyt sotamerkkiä voitokkaassa taistelussaan Maxentiusta vastaan vuonna 312.


title: Labarum

text: Keskiajalla labarumista tuli ylösnousseen Kristuksen tunnus. Samaten "Jumalan Karitsa" kuvataan usein kantamassa labarumia.


title: Menhir

text:
Menhir, eli "pitkäkivi" (bretonin kielessä "men"=kivi, "hir"=pitkä) on muinaisina aikoina ilmeisesti kulttitarkoituksiin käytetty korkea pystykivi, joka muistuttaa veistämätöntä obeliskia.
Menhireitä pystytettiin erityisesti megaliittikaudella ja niillä on ilmeisesti haluttu ilmentää pysyvyyttä.


title: Menhir

text: Suurin säilynyt menhir on Locmariaquerin menhir Bretagnessa. Bretagnessa on myös menhirejä jonoina, niin sanottuina Carnacin pystykivinä. Sardiniassa on menhirejä, joilla on veistetyt ihmisen kasvot. Joissain Länsi-Euroopan menhireissä on kaiverrettuna muun muassa paimensauvojen ja kuunsirppien kuvia. Bretagnessa on myös suurikokoisia kammiomaisia rakennelmia, joissa on neljä pystykiveä ja yksi katekivi. Niitä kutsutaan nimellä "dysse" tai "dolmen". Pohjois-Saksassa niitä nimitetään jättiläisten haudoiksi (Hühnengräber). Dyssien lähellä on menhirejä, joiden symboliikkaa ja tarkoitusta ei ole pystytty selvittämään. Yksi tulkinta on “sielun istuin” lähelle haudatulle vainajalle. Menhir voi olla myös pyhän paikan merkkinä tai maailmanakselina. Menhirien avulla on ehkä määritelty ilmansuunnat tai ne ovat liittyneet pyhille paikoille tehtyihin pyhiinvaelluksiin.


title: Menhir

text: Vanhimmat menhirit lienee pystytetty Turkissa Göbekli Tepessä, josta sydänsimpukkakeramiikkaan liittyvä kulttuuri levitti ne Eurooppaan.


title: Rosukrenergo

text: Rosukrenergo on sveitsiläinen Gazprombankin ja itävaltalaisen osuustoiminnallisen Raiffeisen Banking Groupin Raiffeisen Investment AG:n sveitsiläinen tytäryhtiön omistama yritys, jonka tehtävänä on käydä Venäjän Gazpromin ja Ukrainan Naftogazin puolesta Turkmenistanin ja Ukrainan välinen maakaasukauppa vuodesta 2005 alkaen.


title: Rosukrenergo

text: Rosukrenergoa edelsi samaa tehtävää suorittanut unkarilainen yritys Eural Trans Gas, mitä Gazpromin vähemmistöosakkaat epäilivät perusteettoman korkeista välityspalkkioista.


title: Rosukrenergo

text: Ukrainan tiedustelupalvelun, SBU:n, päällikkö Oleksandr Tušinov, ilmoitti 17. kesäkuuta 2005 aloittavansa Rosukrenergon ja Eural Trans Gasin tutkinnan. Tušinov pitää Raiffeisenia vain muodollisena omistajana.


title: Rosukrenergo

text: Rosukrenergosta tuli 4. tammikuuta 2006 Ukrainan Kazakstanista, Turkmenistanista, Uzbekistanista sekä Venäjältä Gazpromilta ostamaan maakaasusopimuksen yksinmyyjä.


title: Rosukrenergo

text: Julija Tymošenkon hallituksen aikana 2005 yritti Ukraina päästä osakkaaksi Rosukrenergoon, mutta sitä ei hyväksytty.


title: Rosukrenergo

text: 26. huhtikuuta Rosukrenergon Raiffeisenin takana olevat osakkaat julkistettiin Gazpromille kuulumattoman 50 %:n osuuden omistavat Dmytro Firtash (45 %) ja Ivan Fursin (5 %). Firtash ei ole koskaan antanut haastattelua ja hänen nimensä on venäläisissä ja ukrainalaisissa joukkotiedotusvälineissä liitetty Eural Trans Gasiin ja Highrock Holdingsiin.


title: Play-Yan Micro

text: Play-Yan Micro on Nintendon julkaisema mediasoitin (sovitin) Game Boy Advance, Game Boy Advance SP, Game Boy Micro ja Nintendo DS -pelikonsoleille. Mediasoitin toistaa MP3-tiedostoja ja ASF/MPEG-4-videotiedostoja SD-muistikorteilta.


title: Play-Yan Micro

text: Play-Yan Micro suunniteltiin alun perin eritoten Game Boy Micro -pelikonsolille, mutta se on yhteensopiva myös Game Boy Advance, Game Boy Advance SP ja Nintendo DS -pelikonsoleiden kanssa.


title: Play-Yan Micro

text: Play-Yan Micro on myynnissä sellaisenaan, sekä yhteispakettina Panasonicin MediaStage -ohjelman kanssa. MediaStage -ohjelma vaatii toimiakseen Microsoft Windows XP -käyttöjärjestelmällä varustetun tietokoneen. MediaStage -ohjelmalla muokataan mm videotiedostot Play-Yan Micro -kasetilla toimiviksi.Äänen pakkaus: MP3 (MPEG1 Layer-3)


title: Play-Yan Micro

text:
Videon pakkaus: ASF (G.726, MPEG-4 video)
Videon pakkaus: MP4 (H.264, MPEG-4 video)


title: Play-Yan Micro

text: Play-Yan Micro -mediasoittimesta on tällä hetkellä olemassa vain Japaninkielinen versio, mutta myöhemmin vuoden 2006 kuluessa on tulossa erillinen versio Euroopan markkinoille.


title: Play-Yan Micro

text: Nintendo julkaisee tulevaisuudessa tuen myös DivX -tiedostojen toistoon. Tuki toteutetaan firmware (ohjelmisto) -päivityksenä, jonka voi ladata yrityksen kotisivulta.


title: Tietosanakirja (1909)

text: Tietosanakirja on 11-osainen vuosina 1909–1922 julkaistu ensimmäinen varsinainen suomenkielinen tietosanakirja. Se sisältää yhteensä 66 000 hakusanaa.


title: Tietosanakirja (1909)

text: "Tietosanakirja" tehtiin Otavan ja WSOY:n yhteistyönä. Ne perustivat sen julkaisijaksi Tietosanakirja-Osakeyhtiön vuonna 1906. Suomen kielen sana "tietosanakirja" keksittiin tätä teosta varten.


title: Tietosanakirja (1909)

text: "Tietosanakirjan" toimitti Yrjö Wichmannin johtama toimituskunta. Ensimmäinen osa julkaistiin vuonna 1909, ja muut osat julkaistiin vuoden välein, poikkeuksena sisällissotavuosi 1918, jolloin ei ilmestynyt yhtään osaa. Sarjan 11. osa on täydennysosa, joka julkaistiin vuonna 1922. Sarjaa myytiin 16 000 kappaletta. "Tietosanakirjan" valmistuessa siinä oli hakusanoja 66 000 kappaletta.


title: Tietosanakirja (1909)

text: Vaikka "Tietosanakirja" oli sisällöltään kansainvälinen, sen kaiken tiedon olivat seuloneet suomalaiset asiantuntijat. Teos oli merkittävä myös suomalaisen sanaston ja oikeinkirjoituksen vakiinnuttajana. Erityisesti vierasperäiset paikannimet ja lainasanat tuottivat työtä toimituksen käytössä olleille kieliasiantuntijoille. Runsas etymologinen tieto vanhenee osaltaan hitaasti. Esko Häkli kirjoitti teoksessaan "Tiedon taika", että huolellisesti tehty ensyklopedia säilyttää arvonsa ainakin luotettavana ja helppona lähteenä julkaisuhetkensä käsityksille eri asioista. "Tietosanakirja" oli lajinsa ensimmäinen ja se loi suomalaisen tietosanakirjaperinteen perustan.


title: Tietosanakirja (1909)

text: Agathon Meurman oli jo vuosina 1883–1890 julkaissut vihkosarjana teoksen "Sanakirja yleiseen sivistykseen kuuluvia tietoja varten", jota voidaan pitää aivan ensimmäisenä suomenkielisenä tietosanakirjana, mutta sen artikkelit olivat hyvin lyhyitä ja suuri osa sisällöstä vain vierasperäisten sivistyssanojen selityksiä. "Tietosanakirja" pyrittiin sen sijaan tekemään tieteelliselle pohjalle ja se sisältää myös kuvituksen.


title: Tietosanakirja (1909)

text: Werner Söderströmin kustannusliikkeessä keskusteltiin aakkosellisen konversationisanakirjan (eli tietosanakirjan) julkaisemisesta vuosina 1902–1903. Söderström piti 4 000–5 000 sivun laajuista tietoteosta tarpeellisena, mutta epäili hankkeen kannattavuutta. Hän muistutti ehdotuksen tehneitä avustajiaan ruotsalaisen "Nordisk familjebokin" tappiollisesta kohtalosta. Söderström tutkikin mahdollisuuksia saada teokselle valtionapua. Esitöiden tulokset vaikuttivat niin rohkaisevilta, että asiasta kerrottiin lehdistölle. Kahden päivän kuluttua uutisen julkaisemisesta ilmeni, ettei Söderström ollut yksin liikkeellä. Kustannusosakeyhtiö Otava ilmoitti omasta hankkeestaan julkaista helppotajuinen hakemistoteos. Otava oli hankkeessaan Söderströmiä edellä, sillä se oli jo aloittanut artikkeliluetteloiden laatimisen.


title: Tietosanakirja (1909)

text: Samoin kuin Söderströmiä Otavaakin pelotti hankkeen talous. Molemmat kustantajat jättivät senaattiin valtionapuhakemuksen, mutta ne neuvottelivat myös erilaisista yhteistyömuodoista. Senaatti hylkäsi valtionapuhakemukset ja molempien kustantajien hankkeet jäivät odottamaan parempaa hetkeä. Kilpailevat kustantajat aloittivat keskustelut uudelleen tammikuussa 1906. Parhaaksi yhteistyön muodoksi havaittiin yhteinen yhtiö, joka toimittaisi, julkaisisi ja levittäisi teoksen. Otava ja vuonna 1904 osakeyhtiöksi muuttunut Werner Söderström Oy perustivat Tietosanakirja-Osakeyhtiön 25. toukokuuta 1906. Söderström joutui yhteisyrityksessä sivustakatsojaksi, sillä toimitusjohtaja tuli Otavan piiristä, kotipaikaksi tuli Otavan talo ja painatuksenkin suunniteltiin tapahtuvan Otavan uudessa kirjapainossa.


title: Tietosanakirja (1909)

text: Uusi hanke sai valtionapua 12 500 markkaa vuodessa kahdeksan vuoden ajan sillä ehdolla, että teoksen laajuus on vähintään 800 kahdeksansivuista painoarkkia eikä hinta ylitä 150 markkaa. "Tietosanakirjan" toimitussihteeriksi saatu monitaitoinen Lauri Hendell osoittautui hyväksi valinnaksi. Hän valvoi työn päivittäistä etenemistä, sillä päätoimittajat olivat yliopistomiehiä, joille tehtävä oli vain sivutoimi. Kirjoittajakuntaan kuuluivat muun muassa K. J. Ståhlberg, E. N. Setälä, Toivo Waltari, Jalmar Castrén, ylioppilas R. S. Jurva ja muita tunnettuja henkilöitä. Pelkästään ensimmäisessä osassa oli 146 kirjoittajaa.


title: Tietosanakirja (1909)

text: Alkuaikoina uusi suomalainen tietosanakirja suunniteltiin tehtäväksi käyttämällä valmista ulkomaista esikuvaa. Niinpä kaksi sarjaa saksalaista niin sanottua pientä Meyeria leikattiin palasiksi ja artikkelit liimattiin omalle lapulleen. Hendell teki 1906 opintomatkan Ruotsiin tutustumaan "Nordisk familjebokin" toimittamiseen. Sen toinen painos ilmestyi 1904–1926 38-osaisena tietojättinä. Hendell päätyi siihen, että oli syytä pyrkiä lähelle ruotsalaisteoksen toimitusperiaatteita. Sitä ei myöhempi vierailu Saksan Leipzigiin toiseksi muuttanut. Koska tieto monella alalla oli niin erikoistunutta, ettei sitä kuka tahansa pystynyt omaksumaan, sai tietosanakirjakin sisältää artikkeleita, joiden omaksuminen vaati alaan perehtymistä.


title: Tietosanakirja (1909)

text: Lisää hakusanoja keräsivät kotimaiset asiantuntijat. Keväällä 1907 sanaliput koottiin yhteen ja järjestettiin aakkosjärjestykseen. "Tietosanakirjan" rungoksi muodostui lähes 50 000 hakusanaa. Valitettavasti tämä suuri pääkirja ei ole säilynyt jälkipolville. "Tietosanakirjan" valmistuessa 1919 hakusanojen määrä oli 66 000 kappaletta. Kahdeksanosaiseksi suunniteltu kirjasarja paisui työn aikana kymmenosaiseksi. Teoksella oli enimmillään 19 000 tilaajaa. Osa heistä lopetti tilauksen kesken, joten täysiä teossarjoja myytiin runsaat 16 000 kappaletta.


title: Tietosanakirja (1909)

text: Vuonna 1909 selvitettiin tilaajakunnan koostumusta. Yhteismääräksi saatiin 10 075. Heistä oli 2 080 liikeapulaisia ja liikemiehiä, 1 690 ammattilaisia ja työmiehiä, 1 320 virkamiehiä, 1 260 maanviljelijöitä, 1 155 opettajia, 845 rautatieläisiä, 530 herroja, 305 koululaisia, 260 rouvia ja neitejä, 230 ylioppilaita, 97 kirjastoja sekä 58 taiteilijoita ja kirjailijoita.


title: Tietosanakirja (1909)

text: Tietosanakirja Osakeyhtiö julkaisi "Tietosanakirjan" jälkeen vielä neliosaisen "Valtiotieteiden käsikirjan", jonka viimeisen osan ilmestyttyä yhtiö purettiin vuonna 1924.Aktiivisen toimituskunnan muodostivat Wichmann, Forsman, Hendell ja Wecksell sekä myöhemmin Välikangas.


title: Rattikelkkailu talviolympialaisissa 1928

text: Vuoden 1928 talviolympialaiset järjestettiin Sankt Moritzissa, Sveitsissä. Rattikelkkailun kilpailu käytiin viisimiehisin joukkuein.


title: Taitoluistelu talviolympialaisissa 1924

text: 1924 talviolympialaisissa järjestettiin taitoluistelussa kolme kilpailua.


title: Tapio Sipilä

text: Tapio Olavi Sipilä (s. 26. marraskuuta 1958, Kiiminki) on suomalainen kreikkalais-roomalaisen painitavan painija, maailmanmestari ja olympiamitalisti. 1980-luvulla Sipilä voitti kaikkiaan yhdeksän kansainvälistä arvokisamitalia. Näiden lisäksi hän voitti Suomen-mestaruuden viisi kertaa. SM-kisoissa hän paini usein normaalia arvokisojen painoluokkaansa ylempänä, jolloin vastassa oli muun muassa Jouko Salomäki. Painiurallaan hän edusti Muhoksen Voittoa.


title: Tapio Sipilä

text: Sipilän uran huippuhetki osui Kiovan MM-kisoihin 1983. Hän aloitti urakkansa ottamalla Norjan Morten Sätrestä ylivoimaisen pistevoiton. Unkarin István Péterin Sipilä selätti, Kuuban Antonio Lopez ajettiin ulos, Romanian Stefan Negrisan hävisi pistein 4–1 ja Kanadan Douglas Yeats 9–0. Finaalissa vastaan tuli Iranin Mohammed Bana, jonka Sipilä kukisti ylivoimaisella pistevoitolla.


title: Jukka Rauhala

text: Jukka Matti Rauhala (s. 1. maaliskuuta 1959 Muurame) on suomalainen diplomi-insinööri, aikaisemmin vapaapainija ja olympiamitalisti. Olympiapronssin lisäksi hän voitti yhdeksän Suomen mestaruutta. Rauhala on viimeisin suomalainen vapaapainissa olympiamitalin voittanut urheilija.


title: Jukka Rauhala

text: Jukka Rauhala kasvoi pikkuveljensä Pekan kanssa Suomen vapaapainin huipulle jo nuorena. Teuvan Rivakan nuorukaiset voittivat ensimmäiset Suomen mestaruutensa jo 1976, ja 1980-luvun alkaessa he astelivat arvokisamolskille. Pekka kipusi arvokisoissa palkintokorokkeelle useammin, mutta Jukasta tuli perheen olympiamitalisti: Los Angelesin olympiakisoissa 1984 kotiintuomisena oli pronssimitali vapaapainin 68 kilon sarjasta. Pronssiottelussa hän sai luovutusvoiton japanilaisesta Masakazu Kamimurasta tämän loukkaannuttua.


title: Jukka Rauhala

text: MM-kisoissa Jukka Rauhala sijoittui parhaimmillaan viidenneksi ja EM-kisoissa kolmasti neljänneksi. SM-kisoissa hän jäi hopealle vain kerran, vuonna 1980, jolloin Kari Övermark oli parempi. Veljeänsä Pekkaa vastaan hän paini SM-kisoissa vain kerran, 57-kiloisten sarjassa vuonna 1977, ja tuolloin Jukka osoittautui vahvemmaksi.


title: Jukka Rauhala

text: Jukka ja Pekka Rauhalan isä Veikko Rauhala on painin moninkertainen SM-mitalisti ja on toiminut poikiensa valmentajana. Poikien setä Kalervo Rauhala on painin olympiamitalisti.


title: Taitoluistelu talviolympialaisissa 1928

text: 1928 talviolympialaisissa Sankt Moritzissa järjestettiin taitoluistelussa kolme kilpailua. Kilpailut käytiin "Badrutts-Parkilla".


title: Rahasäiliö

text: Rahasäiliö on yhdysvaltalaisen sarjakuvapiirtäjän Carl Barksin keksimä kuvitteellinen rakennus, joka esiintyy Disneyn sarjakuvamaailmassa Roope Ankan kotina ja rahavarojen säilytyspaikkana.


title: Rahasäiliö

text: Säiliö nähtiin ensimmäisen kerran 31. heinäkuuta 1951 julkaistussa tarinassa "Roope-sedän uusi rahasäiliö". Barks oli kuitenkin käyttänyt aiemminkin rahasäiliön kaltaisia rakennuksia tarinoissa "Lumottu papukaija" vuodelta 1950 ja "Ankkalinnan pamaus" vuodelta 1951.


title: Rahasäiliö

text: Rahasäiliö on kuution muotoinen betoninen varastorakennus, joka sijaitsee Rahasäiliökukkulalla keskellä Ankkalinnan kaupunkia. Julkisivua koristaa valtava dollarin tunnus tai suomennoksissa usein Roopen nimikirjaimet RA. Carl Barksin mukaan Rahasäiliön holvin tilavuus on kolme kuutioeekkeriä. Ilmaus on Barksille tyypilliseen tapaan paradoksaalinen, sillä eekkeri on tosiasiassa pinta-alan yksikkö eikä ”kuutioeekkeri” tarkoita mitään. Vuonna 2001 Don Rosa piirsi yhdessä ystävänsä Dan Shanen kanssa Rahasäiliön yksityiskohtaisen pohjapiirroksen, joka julkaistiin "Talon kokoinen vastustaja" -tarinan yhteydessä. Piirustusten mukaan säiliö on ulkomitoiltaan 43 metriä korkea, 40 metriä leveä ja 40 metriä pitkä. Varsinaisen holvin lisäksi rakennuksessa on Roopen toimisto ja asuintilat. Rahasäiliössä työskentelee Roopen ohella paljon henkilökuntaa, kuten sihteeri neiti Näpsä.


title: Rahasäiliö

text: Rahasäiliö on hyvin varusteltu Roopen vihollisten – yleensä Karhukoplan – hyökkäyksiltä ja sen asejärjestelmiin on kuulunut eri tarinoissa muiden muassa ansaluukkuja, rikkihapolla täytettyjä altaita, karhunrautoja ja maamiinoja. Roopen toimistossa säilytetään buurisodan (vanhoissa suomennoksissa Suomen sodan) aikaista kanuunaa, jota käytetään toimistoon tunkeutuvia vihollisia vastaan. Säiliö on kuitenkin monissa tarinoissa onnistuttu kutistamaan, laukaisemaan avaruuteen, upottamaan valtameren syvyyksiin tai jopa tuhoamaan.


title: Rahasäiliö

text: Carl Barksin tarinassa "Rahalähde" paljastetaan, että Rahasäiliön vieressä oli alun perin Ankkalinnan perustajan Julle Ankanpään omistama linnoitus nimeltä Ankkalinnake. Suositun piirtäjän Don Rosan – jonka koko tuotanto sisältää valtavasti viittauksia Barksin tarinoihin – tekemän tarinan "Ankkalinnakkeen valloittaja" mukaan Roope rakensi Rahasäiliön Ankkalinnakkeen paikalle vuonna 1902.


title: Rahasäiliö

text:
Kukkulaa, jonka päällä linnake sijaitsi ja jossa rahasäiliö nykyisin sijaitsee, kutsutaan suomeksi Rahasäiliökukkulaksi. Kukkulan alkuperäinen nimi oli Don Rosan mukaan englanniksi ”Killmule Hill” eli Ankkalinnakkeen Valloittajan uudessa suomennoksessa "Muulinsurmamäki", mutta kun Roopen Rolls Regal -merkkinen automobiili ei pääse kukkulan päälle ("Roope Ankan elämä ja teot" osa 10, "Aku Ankka Lataamo" numero 49L 15). Niin kukkula sai nykyisen (todellisuudessa Carl Barksin antaman) nimensä ”Killmotor Hill” eli ”Moottorinrikkojakukkula” tai uuden suomennoksen mukaisesti "Moottorinsurmamäki". Englannin kielisessä versiossa uuden nimen kukkulalle "antaa" Mummo Ankan eli Kaino-Vienon puoliso Hepsu.
Don Rosan mukaan Roope ostaa mäkeä alas rymästäneelle autolleen Mummolta tallin josta tämä noutaa sen myöhemmin Carl Barksin tarinassa Ankkalinnan Juhla-ajot, joten Roopen kottero ei hajonnut vaikka Hepsu tokaisee uudessa suomennoksessa mäen ottavan hengen myös uusmuotisilta automobiileilta.


title: Rahasäiliö

text: Roope Ankan kilpailijalla Kulta-Into Piillä on hyvin samankaltainen rahasäiliö Etelä-Afrikassa sijaitsevassa Limpopon laaksossa.


title: Turnipsi

text: Turnipsi eli rehunauris on nauriin rehuksi viljeltävistä lajikkeista käytettävä nimitys. Rehunauriit ovat isojuurisia juurikasveja, joita käytetään pääasiassa karjanrehuna ja joita viljellään vuoroviljelyperiaatteella. Suomessa rehunauriin viljely yleistyi 1920-luvulla.


title: Belgian lippu

text: Belgian lippu koostuu kolmesta pystysuorasta raidasta, jotka ovat vasemmalta oikealle musta, keltainen ja punainen. Lipun suunnittelussa on otettu mallia Ranskan lipusta, mutta värit ovat Brabantin herttuakunnasta. Kun belgien kapina Alankomaiden hallintoa vastaan alkoi, kansallinen kaarti otti Brabantin maakunnan värit käyttöönsä.


title: Belgian lippu

text: Lippu otettiin käyttöön 23. tammikuuta 1831, pian sen jälkeen kun Belgia sai itsenäisyytensä Alankomailta vuonna 1830. Alkuperäisessä lipussa oli vaakasuorat raidat, mutta se muistutti liikaa Alankomaiden lippua, joten raidat vaihdettiin pystysuoriksi. Lipun mittasuhteet ovat 13:15, joten se on lähes neliön muotoinen.


title: Belgian lippu

text: Kansallinen lippu esitti merkittävää osaa kapinoiden aikana, mutta aiemmin oli käytetty horisontaalista lipun jakoa palkkeihin. Varsinkin kun Itävallan Alankomaiden vastainen kapina oli käynnissä ennen Ranskan suurta vallankumousta. Lipun palkit vaihdettiin pystyasentoisiksi, koska haluttiin välttää kaikkinainen samaistuminen Alankomaiden lippuun.


title: Belgian lippu

text: Belgian perustuslain 193. artikla määrittelee maan kansallislipun väreiksi punaisen, keltaisen ja mustan.


title: Belgian lippu

text: Belgian lähes neliönmuotoisen valtiolipun lisäksi maassa on liittovaltion tasolla käytössä myös muita lippuja. Siviili- ja kauppa-aluksiin asennetaan samoin värein varistettu lippu kuin kansallislippu, mutta se suhteen ovat 2:3, jolloin lippu muodostuu selvästi suorakaiteen muotoiseksi.


title: Belgian lippu

text: Sotalaivaston lipussa on Andreaksen risti, jossa on kansallislipun värit. Lisäksi keskellä alhaalla on ankkuri ja ylhäällä kaksi kanuunaa kannattelemassa umpikruunua. Lipun suhteet ovat samat 2:3 kuin kauppalipunkin.


title: Belgian lippu

text: Hallituksen lipussa ovat samat mittasuhteen 2:3 kuin kauppalipussa, nutta siinä on keltaisella pohjalla, keskella sijoitettuna, musta pystyyn noussut leijona, jonka varusteet ovat punaiset. Leijonan yläpuolella on kuninkaan umpikruunu, jonka ääriviivat ovat mustat.


title: Man on the Moon

text: Man on the Moon on Miloš Formanin ohjaama elokuva koomikko Andy Kaufmanin elämästä.


title: Wigan Athletic FC

text: Wigan Athletic Football Club on englantilainen jalkapalloseura, joka pelaa Englannin toiseksi korkeimmalla sarjatasolla, mestaruussarjassa kaudella 2018–2019. Wigan Athletic on perustettu vuonna 1932, mutta jalkapalloliigaan se pääsi ensimmäisen kerran vasta vuonna 1978. Vuonna 1999 Wigan siirtyi pelaamaan JJB Stadiumille vanhalta Springfield Parkilta. Wiganin lempinimi "The Latics" on väännetty sanasta "Athletic".Paikallinen urheiluvälinemiljonääri David Whelan osti 3. divisioonassa pelanneen seuran vuonna 1995. Hän ilmoitti silloin suurta huvitusta aiheuttaen aikovansa nostaa pikkuseuran valioliigaan. Kaudella 1997–1998 seura nousi 2. divisioonaan, mistä seura jatkoi matkaansa mestaruussarjaan vuonna 2003 Paul Jewellin alaisena. Kaudeksi 2005–2006 seura nousi mestaruussarjan toisena valioliigaan. Kaudella 2005–2006 Wigan sijoittui valioliigassa kymmenenneksi ja pääsi liigacupin loppuotteluun Millennium Stadiumille. Loppuottelun Wigan hävisi Manchester Unitedille 4–0. Keväällä 2013 Wigan voitti FA Cupin loppuottelussa Manchester Cityn 1–0 mutta putosi valioliigasta mestaruussarjaan. Välillä joukkue käväisi ykkösliigassakin mutta nousi takaisin mestaruussarjaan keväällä 2018.


title: Rattikelkkailu talviolympialaisissa 1932

text: Lake Placidin talviolympialaisissa 1932 järjestettiin rattikelkkailussa kilpailut kaksi- ja nelimiehisille joukkueille. Kilpailut käytiin 8.–15. helmikuuta kisoja varten rakennetulla ja 2 350 metriä pitkällä Mount van Hoevenbergin radalla, joka oli ensimmäinen kansainväliset kilpailunormit täyttänyt rata Euroopan ulkopuolella. Lake Placidin rattikelkkailuun osallistui 41 kelkkailijaa kahdeksasta maasta. Kilpailut ratkaistiin neljän laskun yhteisaikojen perusteella.


text: Muun muassa Sankt Moritzin vuoden 1928 talviolympialaisissa ja muissa arvokilpailuissa välillä käytetyt viiden miehen kelkat poistettiin, ja Lake Placidissa kilpaililtiin neljän miehen kelkoissa. Ensimmäistä kertaa olympialaisten historiassa mukana oli myös toinen kelkkailulaji, kahden miehen kelkat. Näiden kisojen jälkeen olympiarattikelkkailun lajiohjelma pysyi samana 70 vuoden ajan.


text: Parhaiten Lake Placidin rattikelkkailussa menestyi isäntämaa Yhdysvallat, jonka urheilijat voittivat neljä kuudesta jaossa olleesta mitalista. Yhdysvaltojen lisäksi mitaleille ylsivät Sveitsi ja Saksa, jotka kumpikin saavuttivat yhden mitalin. Molempien lajien kultamitalit menivät Yhdysvaltoihin, kun Stevensin veljekset John ja Curtis voittivat kahden miehen kelkoissa ja Billy Fiske uusi edelliskisojen voittonsa Yhdysvaltain neljän miehen ykköskelkan ohjaajana. Neljän miehen kelkkojen kultamiehistön Edward "Eddie" Eaganista tuli historian ensimmäinen sekä kesä- että talviolympialaisten olympiavoittoon kyennyt urheilija.


text: Vuoden 1932 Lake Placidin talviolympialaisia varten rakennettu kelkkailurata oli taloudellisesti kisojen suurimpia yksittäisiä panostuksia. Radan suunnitteli saksalainen, Eurooppaan useita ratoja suunnitellut Stanislaus Zentzytzki. Ennen varsinaisen radan rakentamista tehtiin mäkihyppystadionin läheisyyteen paikallisia laskijoita varten väliaikainen harjoitusrata, joka sai suuren suosion.


text: Rataa ei voitu New Yorkin osavaltion lakien mukaan rakentaa osavaltion maille, joten järjestelytoimikunnan puheenjohtaja Godfrey Dewey luovutti sopivan yksityisen maa-alueen rataa varten. Osavaltion rahoittaman hankkeen rakennustyöt aloitettiin kesällä 1920, ja rata avattiin yleisölle jo saman vuoden joulupäivänä. Mt. Van Hoevenbergin rata oli ensimmäinen kansainväliset kilpailuvaatimukset täyttänyt kelkkailurata Euroopan ulkopuolella. Helmikuussa 1931 yhdysvaltalainen kelkka teki radalla nopeuden maailmanennätyksen.


text: Valmistuttuaan rata oli 2 350 metriä pitkä, ja sen kaltevuus oli keskimäärin kymmenen prosenttia. Rata oli kaksi metriä leveä levennettyjä kaarteita lukuun ottamatta. Pinnoite oli lumen ja veden sekoitusta. Traktorien vetämät avoreet veivät kilpailijat ja kelkat radan yläpäähän. Mutkia oli 26, joista vuoden 1932 talviolympialaisten virallinen kisaraportti mainitsee nimeltä seuraavat:


text: Yhteensä 41 kelkkailijaa kahdeksasta maasta kilpaili Lake Placidin rattikelkkailussa. Belgia, Itävalta ja Ranska kilpailivat vain kahden miehen kelkoissa. 11 kelkkailijaa kilpaili kummassakin lajissa.


text:
Lake Placidin talviolympialaisten rattikelkkailuun osallistuneista kilpailijoista nuorin ja vanhin edustivat molemmat Sveitsiä. Reto Capadrutt (19 vuotta 341 päivää) ja Oscar Geier (49 vuotta 178 päivää) laskivat yhdessä kahden miehen kelkoissa.
Kahden miehen kelkoissa kilpailtiin 8.–9. helmikuuta ja neljän miehen kelkoissa 14.–15. helmikuuta. Suojasään takia neljän miehen kelkkojen kilpailua siirrettiin myöhemmäksi, ja se käytiinkin vasta olympialaisten päättäjäisten jälkeen. Kyseinen kilpailu oli tarkoitus viedä läpi päivässä, mutta kilpailijoiden protestoitua kisa käytiin kaksipäiväisenä. Sekä kahden että neljän miehen kelkoissa laskettiin kumpanakin kilpailupäivänä kaksi laskua, ja neljän laskun yhteisaika määräsi lopputulokset.


text: Muun muassa Sankt Moritzin vuoden 1928 talviolympialaisissa ja muissa arvokilpailuissa välillä käytetyt viiden miehen kelkat poistettiin, ja Lake Placidissa kilpaililtiin neljän miehen kelkoissa. Ensimmäistä kertaa olympialaisten historiassa mukana oli myös toinen kelkkailulaji, kahden miehen kelkat. Näiden kisojen jälkeen olympiarattikelkkailun lajiohjelma pysyi samana 70 vuotta, kunnes Salt Lake Cityssä 2002 lajiohjelmaan liitettiin kahden naisen kelkat.


text: Taulukon lähteet:


text: Ennakkoon kilpailun vahvimmat suosikit olivat Yhdysvaltojen paikalliset veljekset John ja Curtis Stevens sekä hallitsevat maailmanmestarit, Saksan Hanns Kilian ja Sebastian Huber. Ensimmäisen laskun voitti kuitenkin Sveitsin pari Reto Capadrutt–Oscar Geier, joka pystyi repimään yhdellä laskulla kuuden sekunnin eron toisena olleeseen Saksan kakkoskelkkaan. Ensimmäinen lasku lennätti pois radalla ollutta lunta, minkä seurauksena laskut nopeutuivat selvästi. Toisessa laskussa Stevensin veljekset tekivät rataennätyksen, mutta Sveitsi pysyi ensimmäisen päivän jälkeen johdossa ennen Yhdysvaltain molempia kelkkoja.


text: Yön aikana lämmennyt sää nopeutti rataa entisestään, ja Sveitsi paransi parasta aikaansa lähes neljällä sekunnilla. Yhdysvaltalaiset Stevensit kuroivat kuitenkin eroa kiinni nelisen sekuntia laskemalla ensimmäisinä kilpailussa alle kahden minuutin. Noin 10 000 hengen yleisö seurasi jännittyneenä viimeistä laskua, jota ennen Sveitsi johti Stevensejä vain 0,45 sekunnilla.


text: Stevensit laskivat viimeisen laskunsa ensin onnistuen parantamaan edellistä aikaansa kahdella sekunnilla. Kyseinen lasku oli myös koko kilpailun nopein. Sveitsiläisetkin paransivat kyeten toisina alittamaan kahden minuutin rajan. Sveitsin viimeinen lasku oli kuitenkin kaksi sekuntia Stenvensejä hitaampi, joten Yhdysvaltain ykköskelkka ohitti Sveitsin viimeisessä laskussa ja vei olympiakultaa. Sveitsi sijoittui hopealle, ja pronssille sijoittui Yhdysvaltain kakkoskelkka miehistönään John Heaton ja edellisten olympialaisten skeletonkelkkailun hopeamitalisti Robert Minton. Pronssimitalistien ero neljänneksi jääneen Romanian edustajiin oli yli kolme sekuntia.


text: Noin 14 000 katsojaa seurasi neljän miehen kelkkojen ensimmäistä kilpailupäivää, joka oli katsojamäärältään Lake Placidin olympialaisten suosituin tapahtuma. Ennakkosuosikit kilpailuun olivat Yhdysvaltain kelkat, joista toinen, "punaiset paholaiset", oli koottu paikallisista kelkkailijoista. Kelkan miehistöstä ohjaaja Henry Homburger oli ollut mukana radan suunnittelussa, ja Francis Stevens oli aikaisemmin kahden miehen kelkoissa olympiavoiton napanneiden John ja Curtis Stevensin veli. Toiseen Yhdysvaltain kelkkaan kuuluivat puolustavat olympiavoittajat William "Billy" Fiske ja Clifford Gray, edellisten kisojen hopeamitalisti Jay O'Brien ja Antwerpenin vuoden 1920 kesäkisojen nyrkkeilyn olympiavoittaja Edward "Eddie" Eagan.


text: Vahvaksi oletetun Saksan miehistöt kokivat takaiskuja, kun 31. tammikuuta käydyissä harjoituksissa maailmanmestari Werner Zahnin ohjaama Saksan ykköskelkka lensi radalta ulos radan "sik-sak-kulmassa". 50 metrin ilmalennon jälkeen kolme miehistön jäsentä loukkaantui, ja kelkka joutui vetäytymään kisasta. Uudella kelkalla ja miehistöllä harjoitellut uusi ykköskelkka lensi myös ulos osuen radan vieressä sijainneeseen puuhun, minkä seurauksena kelkan miehistö loukkantui. Onnettomuuksien jälkeen Saksa osallistui kisaan kahdella kelkalla: Hanns Kilianin johtaman kelkan lisäksi mukaan koottiin Yhdysvalloissa asuneista saksalaisista kelkka, jossa vain ajajalla oli aikaisempaa kokemusta kelkkailusta. Myös Belgia joutui vetäytymään kisasta ulosajosta johtuen. Yhdysvaltalaiset eivät näihin harjoituksiin osallistuneet.


text: Yhdysvaltain ykköskelkka ohjaajanaan Fiske voitti kolme ensimmäistä laskua, joiden jälkeen ero toisena olevaan saman maan kakkosmiehistöön oli noin neljä sekuntia. Kakkoskelkka kykeni kaventamaan eron viimeisessä laskussa puoleen, mutta voittoon asti "punaiset paholaiset" eivät yltäneet. Fisken ohjaama Yhdysvaltain ykköskelkka voitti kultaa, ja Yhdysvaltain kakkoskelkka otti hopeaa. Fiskelle kyseessä oli toinen peräkkäinen olympiavoitto samasta lajista, ja Francis Stevens toi perheeseensä jo kolmannen mitalin kotiolympialaisista. Eddie Eagan teki kultamiehistössä mukana ollessaan historiaa, sillä hän on yhä (2011) ainoa urheilija, joka on voittanut olympiakultaa sekä kesä- että talviolympialaisissa. Pronssille sijoittui selvällä erolla muihin Saksan miehistö ohjaajanaan Kilian.


text: Parhaiten Lake Placidin kelkkailukilpailuissa menestyi isäntämaa Yhdysvallat, jonka edustajat voittivat molemmat kultamitalit ja yhteensä neljä kuudesta jaossa olleesta mitalista. Yhdysvaltojen lisäksi mitaleille laskivat Sveitsi ja Saksa, jotka kumpikin saavuttivat yhden mitalin.


title: Kohdefunktio

text: Kohdefunktio on optimointiteoriaan liittyvä käsite, joka tarkoittaa funktiota, jonka optimia eli minimipistettä etsitään. Kohdefunktio saavuttaa pienimmän arvonsa minimipisteessä.


title: Donna Reed

text: Donna Reed (oik. Donna Belle Mullenger, s. 27. tammikuuta 1921 – 14. tammikuuta 1986) oli yhdysvaltalainen näyttelijä. Hänen isänsä kummatkin vanhemmat olivat kotoisin Englannista. Hän syntyi maatilalla lähellä Denisonia, Iowassa.


title: Donna Reed

text: Reed muistetaan parhaiten kotirouva Donna Stonen roolista televisiosarjassa "The Donna Reed Show" ja Mary Baileyn roolista Frank Capran elokuvassa "Ihmeellinen on elämä". Hän voitti parhaan naissivuosan Oscarin prostituoidun roolista elokuvassa "Täältä ikuisuuteen" (1953).


title: Donna Reed

text: Vuonna 1984 Reed palkattiin sairastuneen Barbara Bel Geddesin tilalle Miss Ellien rooliin televisiosarjaan "Dallas". Hän näytteli sarjassa vuoteen 1985, jolloin hän sai potkut Bel Geddesin ollessa tarpeeksi terve palaamaan sarjaan. Reed haastoi sarjan tuottajat oikeuteen ja voitti vähän ennen kuolemaansa.


title: Donna Reed

text: Donna Reed oli kolme kertaa naimisissa. Hänellä on neljä lasta toisen aviomiehensä Tony Owenin kanssa. Reed kuoli haimasyöpään 64-vuotiaana Beverly Hillsissä, Kaliforniassa. Hänet on haudattu Los Angelesiin.


title: Donna Reed

text: Donna Reedin nimeä kantava järjestö, "The Donna Reed Foundation for the Performing Arts", on perustettu hänen kotikaupunkiinsa Denisoniin hänen kuolemansa jälkeen. Ei-kaupallinen järjestö tukee nuoria näyttelijöitä uran alkuun.


title: Akateeminen vartti

text: Akateeminen vartti on Pohjoismaiden, Saksan, Sveitsin ja Iso-Britannian yliopistoissa vanhastaan noudatettu käytäntö, jonka mukaan luennot alkavat viisitoista minuuttia yli tasatunnin.


title: Akateeminen vartti

text: Tavan historia liittyy siihen, että aikoinaan yksittäisillä henkilöillä ei ollut omaa kelloa. Kun kaupungeissa oli kuitenkin tornikellot, jotka löivät tasatunnit, osattiin tämän lyönnin perusteella kokoontua luennolle noin viisitoista minuuttia myöhemmin. Historiallisesti tämä tapa on kotoisin keskiajalta, jolloin yleisesti oli tapana kokoontua tuo ”vartti” myöhässä juuri yllä kuvatusta syystä.


title: Akateeminen vartti

text: Laajemmassa mielessä akateemisella vartilla voidaan tarkoittaa muissakin yhteyksissä noudatettua käytäntöä, että tilaisuudet alkavat viisitoista minuuttia ilmoitetun ajankohdan jälkeen. Akateeminen vartti sisältyy tilaisuuksiin yleensä, kun alkamisajankohta on ilmoitettu esimerkiksi ”kello 14” eikä ”kello 14.00”.


title: Akateeminen vartti

text: Akateeminen Wartti on puolestaan Helsingissä järjestettävä korkeakouluopiskelijoiden leikkimielinen viestijuoksu, jossa 15 minuutin aikana joukkueet pyrkivät etenemään mahdollisimman pitkälle.


title: Optimointiteoria

text: Optimointiteoria on matematiikan osa-alue, joka tutkii menetelmiä minimipisteen määrittämiseksi funktioille muotoa formula_1, missä formula_2 on funktion lähtöavaruus. Minimipisteessä funktio saavuttaa pienimmän arvonsa, joka ei kuitenkaan välttämättä ole yksikäsitteinen. Minimipisteen määrittämistä kutsutaan matemaattiseksi optimoinniksi.


title: Minimipiste

text: Minimipiste on optimointiin liittyvä käsite, joka tarkoittaa sellaisen pisteen formula_1 etsimistä, jossa funktio formula_2 saavuttaa pienimmän arvonsa. Minimipiste ei välttämättä ole yksikäsitteinen tai edes olemassa. Funktion formula_3 arvoa minimipisteessä sanotaan minimiksi.


title: The Warning

text: The Warning on metalliyhtye Queensrÿchen vuonna 1984 julkaistu esikoisalbumi. Levyn tunnetuin kappale on Queensrÿchen historian toiseksi pisin kappale "Roads to Madness".


title: Optimointi

text: Optimointi tarkoittaa optimiarvon tai -määrän, tai yleisemmin parhaan vaihtoehdon etsimistä. Erikoistapauksia tästä ovat muun muassa:


title: Joni Nyman

text: Joni Kalevi Nyman (s. 5. syyskuuta 1962 Pori) on suomalainen nyrkkeilijä ja olympiamitalisti. Vuosina 1988–1998 Nyman otteli ammattilaisena ja teki paluun kehään huhtikuussa 2005.


title: Joni Nyman

text: Seuratasolla amatöörinä Nyman edusti Porin NMKY:ta, ennen ammattilaiseksi siirtymistään myös Tapanilan Erää.


title: Empire (Queensrÿchen albumi)

text: Empire on metalliyhtye Queensrÿchen syyskuussa 1990 julkaistu neljäs studiolevy.


title: Empire (Queensrÿchen albumi)

text: Albumi on yhtyeen kaupallisesti menestynein. Se nousi Billboard 200 -listalla seitsemänneksi ja myi Yhdysvalloissa triplaplatinaa (3 000 000), Kanadassa platinaa (100 000) ja Yhdistyneessä kuningaskunnassa hopeaa (60 000).


title: Empire (Queensrÿchen albumi)

text: Albumilta julkaistiin useita singlejä, joista balladi ”Silent Lucidity” nousi Yhdysvalloissa Billboard Hot 100 -listan yhdeksänneksi.14. syyskuuta 2010 albumista julkaistiin 20-vuotisjuhlapainos, joka sisältää vuoden 2003 painoksen varsinaisesta levystä sekä 15. marraskuuta 1990 Lontoon Hammersmith Odeonissa äänitetyn livelevyn.


title: Leo XIII

text: Leo XIII, alun perin kreivi Gioacchino Vincenzo Raffaelle Luigi Pecci, (2. maaliskuuta 1810 Carpineto Romano, Italia – 20. heinäkuuta 1903 Apostolinen palatsi, Vatikaani) oli Rooman piispa eli paavi 20. helmikuuta 1878 – 20. heinäkuuta 1903.


title: Leo XIII

text: Leo XIII oli Vatikaanin Annuario Pontificio -vuosikirjassa julkaistun epävirallisen, epäluotettavan ja perimätietoon perustuvan paaviluettelon mukaan 256. paavi. Leo XIII:n paavinkausi eli pontifikaatti tapahtui nk. Vatikaanin vankeudessa, jonka aikana paavinistuimen ja Italian valtion välillä vallitsi riita.


title: Leo XIII

text: Leo XIII:n vuonna 1891 lähettämä kiertokirje "Rerum Novarum" oli merkittävä kannanotto sosialismiin. Paavi edeltäjiensä tapaan tuomitsi aatteen, mutta puolusti työläisten ihmisarvoa ja -oikeuksia sekä hyväksyi monet heidän vaatimuksistaan. Hän totesi työläisillä olevan oikeus kunnolliseen palkkaan ja hyväksyi heidän poliittisen järjestäytymisensä. Leo XIII:n mukaan valtion tulisi toimia siten, että sosiaalisen tasa-arvon olisi mahdollista toteutua.


title: Leo XIII

text: Gioacchino Vincenzo Pecci syntyi lähellä Rooman kaupunkia vuonna 1810. Hän kuului useitten muitten häntä paavinistuimella edeltäneitten tapaan Kirkkovaltion alempaan aateliin.


title: Leo XIII

text: Gioacchino Pecci osoitti jo nuorena poikkeuksellista lahjakkuutta. 1823 hän laati kahdensadan heksametrisäkeen pituisen runon latinaksi. Se kertoi Pyhän Paavalin basilikan palosta. Lahjakkaana nuorena hän pääsi opiskelemaan "Accademia dei Nobili Ecclesiastici" -diplomaattikorkeakoulussa, joka oli tarkoitettu kouluttamaan Kirkkovaltion tulevaa kirkollista eliittiä.


title: Leo XIII

text: 1840-luvulla Pecci toimi nuntiuksena Belgiassa. Hän kuitenkin epäonnistui välittäjänä piispojen ja kuningashuoneen välisessä kiistassa, ja kuninkaan toiveesta hänen oli luovuttava tehtävistään 1846. Nuntiuksena olon jälkeen hänet nimitettiin Perugian piispaksi. Kyseinen piispanistuin ei ollut Italian tärkeimpiä, mutta johtaessaan sitä kolmenkymmenen vuoden ajan Pecci tuli tunnetuksi hyvistä hallintotaidoistaan.


title: Leo XIII

text: 1853 paavi Pius IX nimitti Peccin kardinaaliksi. Pecciä ei kuitenkaan kutsutti Roomaan, koska silloinen kardinaalivaltiosihteeri piti enemmän keskinkertaisista kardinaaleista alaisinaan. Kyseisen kardinaalivaltiosihteerin kuoltua paavi Pius IX kutsui Peccin kardinaalikamariherraksi eli camerlengoksi.


title: Leo XIII

text: Pius IX:n kuoltua 1878 kardinaalit kokoontuivat valitsemaan uutta paavia. Peccin mahdollisuuksia nousta paaviksi varjosti se, että yleisen käytännön mukaan camerlengoa ei valittu paaviksi.


title: Leo XIII

text: Vuoden 1878 konklaavin kaikki Pius IX:n nimittäneet kardinaalit olivat konservatiiveja, joten seuraava paavi tulisi myös todennäköisesti olemaan konservatiivi. Pecci kuului itsekin konservatiiveihin, mutta ei ollut sitoutunut Pius IX:n jyrkkään ja modernismin tuomitsevaan linjaan. Sen sijaan hän oli julkaissut useita ajan tieteeseen ja kulttuurin myönteisesti suhtautuvia kiertokirjeitä. Konklaavin äänestyksessä Peccille oli etua myös siitä, että hän ei kuulunut entisen kardinaalivaltiosihteeri Antonellin suosikkeihin. Peccin onnistuikin jo kolmannella äänestyskerralla saada taakseen tarvittava kahden kolmanneksen enemmistö.


title: Leo XIII

text: Giacchino Vincenzo Pecci otti paavilliseksi nimekseen Leo XIII. Paaviksi tullessaan hän oli 67-vuotias ja hänen terveytensä oli suhteellisen heikko. Tästä huolimatta hän toimi paavina neljännesvuosisadan 1878-1903. Jo se, ettei uusi paavi ottanut nimeään kummaltakaan edeltäjältään herätti toiveikkuutta uudistusmielisissä katolilaisissa ja myös paavin päätös valita valtiosihteerikseen vapaamielinen kardinaali vaikutti heidän mielestään hyvältä merkiltä.


title: Leo XIII

text: Leo XIII:n noustessa paavinistuimelle oli meneillään niin kutsuttu Vatikaanin vankeus eli Italian valtion ja paavin välinen kiista. Leo XIII:n edeltäjä Pius IX oli toiminut paavina 31 vuotta ja ollut paavinkautensa eli pontifikaattinsa aikana – pontifikaatin alkua lukuun ottamatta – hyvin konservatiivinen ja tuominnut modernistuvan maailman. Pius IX oli myös tuominnut väitteen, jonka mukaan ""Rooman paavi voisi ja että hänen tulisi sopia edistyksen, vapaamielisyyden ja modernin kulttuurin kanssa"". Toteamuksen nimittäminen harhaopiksi oli luonut syvän kuilun vanhoillisen paaviuden ja uudistuvan Euroopan välille. Pius IX oli myös julkaissut kiertokirjeen, jonka liitteenä oli "Syllabus errorum", erehdysten luettelo, jossa Pius IX oli tuominnut kahdeksankymmentä modernina harhaoppina pitämäänsä asiaa, mm. omantunnonvapauden, protestantismin, siviiliavioliiton sekä sosialismin.


title: Leo XIII

text: Pius IX pontifikaatin aikana paavi oli menettänyt Kirkkovaltion yhdistyneen Italian liitettyä sen sotilaalliseksi osaksi Italiaa. Tämä tapaus oli luonut kiistan, Vatikaanin vankeuden, paavinistuimen ja Italian valtion välille.


title: Leo XIII

text: Leo XIII peri edeltäjältään riitaisat suhteet eri Euroopan valtioihin ja varsinkin Italiaan. Vaikka paavi olikin vanhoillinen ja kannatti useita edeltäjiensä opetuksia, hän esitti ne erilaiseen tyyliin kuin edeltäjänsä. Leo XIII:n julkaistessa ensimmäisen kiertokirjeensä pani lehdistö merkille hänen kielenkäyttönsä eroamisen Pius IX:n kielenkäytöstä. Tosin samalla huomautettiin, että vaikka paavin kielenkäyttö oli miellyttävää, oli hänen viestiensä sisältö yhtä jyrkkä kuin Pius IX:n aikana.Heininen 2004: 114.


title: Leo XIII

text: Leo XIII toivoi yhä Kirkkovaltion takaisinsaamista, eikä hänkään poistunut paaviksi tultuaan Vatikaanista. Hän jopa uhkasi katkaista diplomaattisuhteet kaikkiin Euroopan valtioihin, joiden päämiehet ottaisivat vastaan Italian kuninkaan kutsun ja kävisivät valtiovierailulla tämän luona.


title: Leo XIII

text: Kaksi Roomassa asuvaa tärkeää vaikuttajaa, paavi sekä Italian kuningas, katsoivat molemmat olevansa kaupungin ainoa ja oikea hallitsija.Heininen 2004: 115. Leo XIII järjestikin useita erilaisia juhlatilaisuuksia ja vastaanottoja, joiden aikana paavi esiintyi arvomerkeissään ja häntä kannettiin paavillisella kantotuolilla. Leo XIII käyttäytyi siis kuin olisi yhä Kirkkovaltiota hallitseva ruhtinaspiispa. Osa Rooman vanhasta aatelista, "mustaksi aateliksi" kutsuttu joukko, kieltäytyi hyväksymästä Italian kuninkaan kutsuja vastaaviin juhlallisuuksiinsa, kuten paavi oli käskenyt tekemään. Paavilla oli yhä kannattajia Roomassa ja muuallakin maailmassa, vaikka Kirkkovaltio olikin menetetty.


title: Leo XIII

text: Paavin ja Italian valtion välinen konflikti jatkui pienenä provokaationa puolin ja toisin. Valistusfilosofi Voltairen kuoleman satavuotisjuhlat olivat erityisen näyttävät, ja vuonna 1889 pystytettiin Giordano Brunon, jonka inkvisition oli tuominnut roviolle, patsas suurin juhlallisuuksin Roomaan. Rooman valloitusta juhlittaessa 1895 pystytettiin Roomaan Giuseppe Garibaldin patsas näköyhteyden päähän paavin palatsista. Garibaldi oli ollut italialainen nationalisti ja vapaustaistelija, joka oli ollut mukana liittämässä Kirkkovaltiota Italiaan. Eräs osoitus Italian provokaatiosta paavinistuinta kohtaan oli myös jesuiittojen päämajan myöntäminen kansainvälisen vapaa-ajattelijoiden liiton kokouspaikaksi 1904. Kokouspäivä oli Kirkkovaltion menetyksen vuosipäivä eli 20. syyskuuta.


title: Leo XIII

text: Paavi Leo XIII aikana Italian ja paavin suhteet eivät parantuneet merkittävästi, mutta tämä riita hyödytti jonkin verran molempia osapuolia. Koska paavin ääntä kuunneltiin yhä maailmalla, oli Italian hallitukselle tärkeää että tämä ääni oli italialainen. Riita kuitenkin osoitti, ettei paavi ole puolueellinen syntyperästään huolimatta. Näin Italian hallitus sai pidettyä paavin puolueettomana, mutta italialaisen paavin, ja paavi saattoi ottaa puolueettoman välittäjän rooliin maailmanpolitiikassa. Eräs vuosisadan vaihteen aikoihin Italiassa lausuttu julistus totesi asian näin:


title: Leo XIII

text: Paavin ja Italian valtion välinen kiista oli osoitus paavin puolueettomuudesta ja mahdollisti paaville uuden roolin maailmanpolitiikassa, eli toimimisen puolueettomana välittäjänä.


title: Leo XIII

text: 1886 Saksan valtakunnankansleri Otto von Bismarck tarjosi Leo XIII:lle juuri tällaista roolia pyytäessään tätä sovittelemaan Saksan ja Espanjan välistä kiistaa erään Tyynellämerellä sijaitsevan saaren omistuksesta. Von Bismarckin toiminta merkitsi paavinistuimen ja Saksan sovintoa ns. "kulttuuritaistelussa".


title: Leo XIII

text: 1870-luvulla syntynyt yhdistynyt Saksa oli preussilaisjohtoinen ja luonteeltaan myös protestanttinen, vaikka kolmannes maan väestöstä tunnusti katolista uskoa. Kun Pius IX oli julistanut paavin erehtymättömäksi 1870-luvulla, oli von Bismarck alkanut epäillä, että Saksan katoliset puolueet eivät olleet uskollisia Saksalle vaan Roomalle. Von Bismarck olikin onnistunut ajamaan läpi erilaisia katolisvastaisia toimia, muun muassa katolisten pappien kiellon osallistua politiikkaan ja jesuiittojen karkottamisen maasta.


title: Leo XIII

text: Paavi Pius IX oli vastannut tähän julistamalla kaikki von Bismarckin lait mitättömiksi. Valtakunnankanslerin ja paavin välinen kiista oli johtanut siihen, että useita pappeja oli vangittu ja peräti 1 400 seurakuntaa oli ilman pappia. Lisäksi paavi ja valtakunnankansleri olivat kiistassa ajautuneet niin pahasti riitoihin, että sovintoa ei ollut mahdollista saada aikaan ennen uuden paavin valtaannousua.


title: Leo XIII

text: Neuvotteluissa Saksan kanssa Leo XIII osoitti kyvykkyytensä neuvottelijana. Paavinistuimen voidaan katsoa selvinneen kiistasta voittajana, sillä se joutui ainoastaan siirtämään kaksi Saksan erottamaa piispaa toisiin tehtäviin. Saksan parlamentti taas joutui lieventämään katolisvastaisia lakejaan, joka merkitsi muun muassa sitä, että katolisten pappien valvonta loppui, maasta karkotetut munkit ja nunnat saattoivat palata Saksaan ja Saksan ja paavin diplomaattisuhteet solmittiin uudelleen.


title: Leo XIII

text: Leo XIII:n aikana Ranska oli Euroopan johtava katolinen valtio. Ranska oli kuitenkin jakaantunut kahteen leiriin, joista toinen kannatti uskontoa ja uskoi paavin arvovaltaan kirkon sisällä. Toinen leireistä taas koostui kirkonvastaisista tasavaltalaisista, jotka uskoivat uskontoa enemmän tieteeseen.


title: Leo XIII

text: Napoleon III:n Toinen keisarikunta oli ollut katolisella kirkolle suopea, mutta hävittyään sodan Saksalle, oli alkanut 1871 Pariisin kommuuni, jossa kirkkoja ja luostareita oli ryöstetty ja jonka aikana useita pappeja oli ammuttu.


title: Leo XIII

text: Toisen keisarikunnan jälkeen Ranskassa seurasi kolmas tasavalta. Aluksi tasavalta tuki katolista kirkkoa, koska se oli Pius IX:n aikana vastustanut Saksaa. Tilanne kuitenkin muuttui 1879, jolloin tasavaltalaiset saivat enemmistön Ranskan parlamentin molempiin kamareihin. Tasavaltalaiset vastustivat kirkkoa ja pappisvaltaa, ja he pyrkivätkin vähentämään sen vaikutusvaltaa. Lainsäädännön avulla luostarien toiminta muuttui rajoitetummaksi ja jesuiitat karkotettiin Ranskasta 1880.


title: Leo XIII

text: Leo XIII ilmoitti kiertokirjeessään vuonna 1892, että katolinen kirkko pystyy toimimaan sovussa kaikkien eri hallitusmuotojen kanssa.Heininen 2004: 118. Siksi hän kehottikin Ranskan katolilaisia hyväksymään tasavallan ja demokratian sekä sopeutumaan vallitsevaan tilanteeseen. Kehotus ei kuitenkaan toiminut halutulla tavalla, sillä suurin osa papeista ja piispoista pysyi yhä kuningasvallan kannattajina. Tasavallan ja katolisen kirkon välinen kuilu syvenikin huolimatta Leo XIII:n sovitteluyrityksistä.


title: Leo XIII

text: Leo XIII kuoli 20. heinäkuuta 1903 hallittuaan paavinistuinta 25 vuotta. Hän oli kuollessaan 93-vuotias. Leo XIII oli elinaikanaan hyvin sivistynyt henkilö, ja oli tiennyt kirkon merkityksen länsimaisen kulttuurin kehittymisessä. Siksi hän oli antanut siirtää suuren keskiajan paavin Innocentius III:n maalliset jäännökset Perugiasta Vatikaanin alueelle. Leo XIII oli ihaillut suuresti Innocentius III:n asemaa kulttuurin suunnannäyttäjänä ja rauhanrakentajana, minkä vuoksi Leo XIII olikin pyytänyt saada tulla haudatuksi Innocentius III:n lähelle. Leo XIII:n kuoltua häntä ei haudattukaan Pietarinkirkkoon – kuten on tehty kaikille hänen seuraajilleen – vaan hänen toiveensa mukaan hänet haudattiin nykyisen Vatikaanin alueella sijaitsevaan Lateraanikirkkoon, minne myös Innocentius III:n maalliset jäännökset oli siirretty.


title: Leo XIII

text: Paavina Leo XIII oli ollut sovittelevaisempi ja diplomaattisempi kuin edeltäjänsä ja onnistunut parantaa suhteitaan eri Euroopan valtioihin. Hän oli myös ottanut paaviuden ensimmäisen askeleen modernin maailman uudelleenarviointiin yleiskirjeellään "Rerum novarum", jossa modernia yhteiskuntaa ei enää torjuttu. Tämä oli tärkeä tapahtuma 1800-luvun paaviudelle, joka oli jo vuosikymmeniä ollut kiistoissa modernisoituvan maailman kanssa.


title: Leo XIII

text: Paavina Leo XIII myös yritti saada suurimman osan katolisesta papistosta hyväksymään tasavallan, mutta papisto kieltäytyi. Kirkon ja tasavallan välinen kuilu kasvoi entisestään, mutta paavi oli tehnyt voitavansa. Samoin Leo XIII:n sovittelut paavinistuimen ja muiden Euroopan valtioiden välillä olivat tärkeitä ja paransivat suuresti paavinistuimen diplomaattisuhteita, jotka olivat kärsineet suuresti Pius IX:n aikana.


title: Leo XIII

text: Leo XIII:n toimiin kuuluu myös Vatikaanin arkistojen avaaminen tutkijoiden käyttöön 1883. Paavi perusteli päätöstään avata arkistot myös protestanttisille tutkijoille sanoen: "Kirkolla ei ole mitään pelättävää totuudessa." Leo XIII:n päätöksen seurauksena useat Euroopan valtiot perustivat Roomaan omia tutkimuslaitoksiaan. Samalla valtiot lähettivät historiantutkijoitaan tutustumaan arkistoihin. Lisäksi tutkijoiden työtehtäviin kuului jäljentää omaa maataan koskevia asiakirjoja. Leo XIII arvosti tieteellistä tutkimusta muutenkin, minkä seurauksena hän muun muassa modernisoi Vatikaanin observatorion.


title: Leo XIII

text: Jo Leo XIII:n edeltäjän Pius IX:n aikana paavi oli julistettu erehtymättömäksi Vatikaanin ensimmäisessä kirkolliskokouksessa. Tällöin kokoukseen kutsutut edustajat – jotka kaikki edustivat katolista kirkkoa – olivat määritelleet paavin erehtymättömyyden seuraavalla tavalla:


title: Leo XIII

text: Kirkkohistorioitsijoiden keskuudessa ei vallitse yksimielisyyttä siitä, käyttikö Leo XIII koskaan Vatikaanin ensimmäisen kirkolliskokouksen paaville suomaa "ex cathedra" -lausunto-oikeutta, jonka perusteella paavin julistukset olisivat olleet erehtymättömiä. Monet pitävät Leo XIII:n 1896 annettua julistusta "Apostolicae Curae", joka käsittelee anglikaanisen kirkon pappisvihkimysten mitättömyyttä, paavin erehtymättömyyden suoman arvovallan turvin annettuna.


title: Leo XIII

text: Leo XIII:n opetuksista ja kiertokirjeistä myös vuodelta 1891 oleva "Rerum Novarum" on tärkeä julistus paaviuden historian kannalta. Kyseisessä kiertokirjeessä paavi ei enää torjunut modernia yhteiskuntaa. Tämä oli tärkeä tapahtuma paaviudelle, koska Leo XIII:n edeltäjät olivat jo vuosikymmenien ajan tuominneet modernismin ja modernistuvan yhteiskunnan ja leimanneet harhaopeiksi joitakin modernistuvaan maailmaan liittyviä asioita, kuten uskonnon- ja omatunnonvapauden . Kyseinen kanta oli luonut kuilua paavinistuimen ja modernistuvan yhteiskunnan välille. "Rerum Novarum" oli myös merkittävä kannanotto sosialismiin. Paavi edeltäjiensä tapaan tuomitsi sosialismin aatteena, mutta puolusti työläisten ihmisarvoa ja ihmisoikeuksia ja hyväksyi monet heidän vaatimuksistaan. Hän totesi työläisillä olevan oikeus kunnolliseen palkkaan, ja hyväksyi heidän poliittisen järjestäytymisensä. Leo XIII:n mukaan valtion tulisi toimia siten, että sosiaalisen tasa-arvon olisi mahdollista toteutua.


title: Leo XIII

text: Leo XIII:tta kohtaan esitettiin myös kritiikkiä. Häntä arvostettiin edeltäjiään sovittelevammasta asenteesta muun muassa moderniin kulttuuriin ja edeltäjiään rauhallisemmasta kielenkäytöstä erilaisissa kiistoissa, mutta samalla hänen sanomansa katsottiin olevan yhtä ehdotonta ja joustamatonta kuin hänen edeltäjiensäkin aikoina. Juuri Leo XIII:n toiminta, kuten katolilaisten kielto osallistua politiikkaan, Italian valtion tunnustamisesta kieltäytyminen ja Italian ja paavinistuimen konfliktiin sekaantuvien valtioiden uhkaileminen, juuri auttoi kirkkoa vastustavia tahoja pysymään vallassa.


title: Leo XIII

text: Suomalainen "Vartija" -lehden ulkomaan asioiden kommentaattori kuvaili Leo XIII:n viimeiseksi jääneen vuonna 1902 julkaistun kiertokirjeen sisältöä seuraavanlaisesti:


title: Promised Land (Queensrÿchen albumi)

text: Promised Land on yhdysvaltalaisen metalliyhtye Queensrÿchen vuonna 1994 ilmestynyt viides studioalbumi. Albumi sijoittui Billboard 200 -listalla kolmanneksi, joka on yhtyeen korkein listasijoitus, ja myi Yhdysvalloissa platinaa (1 000 000).


title: Promised Land (Queensrÿchen albumi)

text: "Promised Landista" ilmestyi vuonna 1996 myös CD-ROM-versio, joka sisälsi muun muassa dokumentin sekä pelin.


title: The Legend of Zelda: A Link to the Past

text: The Legend of Zelda: A Link to the Past () on Nintendon kehittämä ja julkaisema Super Nintendo Entertainment Systemille vuonna 1991. Peli on "The Legend of Zelda" -pelisarjaan kuuluva toimintaseikkailupeli. Shigeru Miyamoton suunnittelema peli julkaistiin uudelleen vuonna 2002 Game Boy Advancelle.


title: The Legend of Zelda: A Link to the Past

text: "A Link to the Past"in SNES-versiota myytiin maailmanlaajuisesti 4,61 miljoonaa ja GBA-versiota 1,89 miljoonaa kappaletta. Peli oli erittäin suosittu pelaajien keskuudessa ja piti ensimmäistä sijaa "Nintendo Power" -lehden suosituimpien SNES-pelien listalla keskeytyksettä viisi vuotta.


title: The Legend of Zelda: A Link to the Past

text: "A Link to the Past" on yläviistosta kuvattu toimintaseikkailupeli, jossa pelaaja ohjaa Link-nimistä sankaria Hyrulen fantasiamaailmassa. Link osaa liikkua neljään ilmansuuntaan, hypätä alas kielekkeeltä, uida, työntää ja nostaa esineitä ja käyttää erilaisia työkaluja ja aseita. Linkillä on sydämillä kuvattu määrä elämäpisteitä, jotka vähenevät taisteluissa tai putoamisissa saaduista haavoista. Pelin edetessä Link voi parantaa haavojaan ja saada lisää sydämiä. Linkillä on myös magiapisteitä, jotka vähenevät Linkin loitsiessa.


title: The Legend of Zelda: A Link to the Past

text: Link saa pelin alkuvaiheessa käsiinsä miekan ja kilven, ja lisäksi pelaaja voi missä pelin vaiheessa tahansa valita käyttöönsä yhden esineen tai työkalun. Peli etenee tutkimalla pelimaailmaa, jossa avainasemassa olevat palatsit sisältävät taisteluita, ongelmanratkaisutehtäviä ja sokkeloita. Palatsin lopussa on vartija, jonka voittamalla Link saa uuden sydämen elämäpistemittariinsa, uuden esineen ja medaljongin (Valon maailma) tai kristallin (Pimeä maailma). Palatsit on suoritettava numeroidussa järjestyksessä, sillä vartijan voittamisesta saadulla esineellä on usein keskeinen osa seuraavan palatsin selvittämisessä tai sinne pääsemisessä. Poikkeuksena tästä ovat Pimeän maailman palatsit, jotka on mahdollista suorittaa myös vaihtoehtoisessa järjestyksessä. Palatsien ulkopuolella Link tapaa ystävällisiä Hyrulen asukkaita, taistelee vihamielisten olentojen kanssa, etsii rupioita ja piilotettuja luolia ja suorittaa tehtäviä.


title: The Legend of Zelda: A Link to the Past

text: "A Link to the Pastin" pelimekaniikka muistuttaa enemmän "The Legend of Zeldaa" kuin sarjan edellistä osaa, "The Adventure of Linkiä". Paluu ensimmäisen Zelda-pelin teemoihin ei kuitenkaan merkitse sarjan kehittymistä yksinkertaisempaan suuntaan: "The Adventure of Linkistä" periytyvien ominaisuuksien (magian käyttö, vuorovaikutus ystävällisten pelihahmojen kanssa) lisäksi "A Link to the Past" tuo sarjaan monia uudistuksia, joista monet ovat esiintyneet sarjassa myöhemminkin. Eräät uusista esineistä ("koukkuhaka" ja "Pegasuksen kengät") ovat kuuluneet Linkin varusteisiin lähes kaikissa myöhemmissä Zelda-peleissä. Ympäri Hyrulea piilotettujen neljännessydänten etsiminen ja monitasoiset palatsit ovat myös jääneet sarjaan.


title: The Legend of Zelda: A Link to the Past

text: Eräs merkittävimmistä "A Link to the Pastin" esiintyneistä ideoista on kahden rinnakkaismaailman käyttö. Maailmat, tavallinen Hyrule, Valon maailma ja Kultainen maa, Triforcen maailma, ovat olemassa päällekkäin ja sisältävät runsaasti yhteyksiä toisiinsa. Valon maailma on ilon ja hyvyyden paikka, mutta Ganonin korruptoima Kultainen maa, Pimeä maailma, on Valon maailman irvikuva, pimeyden ja pahuuden paikka. Valon maailman maamerkit löytyvät myös Pimeästä maailmasta, toisinaan ne esiintyvät vastakohtinaan. Valon ja Pimeän maailman välillä liikkuminen on mahdollista taikapeilin avulla. Link voi siirtyä Pimeässä maailmassa ollessaan Valon maailmaan missä kohdassa Hyrulea tahansa. Valon maailmassa Link ilmestyy niille sijoilleen, jossa hän oli Pimeässä maailmassa ollut. Kohtaan syntyy portti, joka on aktiivinen taikapeilin seuraavaan käyttöön asti. Portista pääsee takaisin Pimeään maailmaan. Valon maailmasta löytyy myös pysyviä portteja, joita pitkin Link voi siirtyä Pimeään maailmaan.


title: The Legend of Zelda: A Link to the Past

text: Pelin voi tallentaa milloin tahansa. Uudelleenaloitettu peli alkaa pelaajan tallennushetken sijainnin mukaan Kultaisen pyramidin huipulta (Pimeä maailma) tai vaihtoehtoisesti pyhätöstä, Linkin talosta tai Kuolemanvuorelta (Valon maailma).


title: The Legend of Zelda: A Link to the Past

text: "A Link to the Pastin" tarinan sijoittuminen muiden "Zelda"-pelien joukkoon ei ole yksiselitteistä. Pelin ohjevihko kertoo tapahtumien sijoittuvan kauaksi "The Legend of Zeldaa" edeltävään aikaan, mutta Miyamoto on myöhemmin kertonut "A Link to the Pastin" sijoittuvan kahden ensiksi julkaistun pelin jälkeen. Ganon on elossa, mutta sinetöitynä Pyhään valtakuntaan, mikä antaa ymmärtää "A Link to the Pastin" tapahtuvan "" jälkeen, kuten myös molemmissa peleissä esiintyvät seitsemän tietäjää. Miyamoto on kieltäytynyt kommentoimasta tarkemmin "Zelda"-pelien aikajärjestystä. Nintendo julkaisi virallisen kronologin vuonna 2011, ja sen mukaan "Ocarina of Timen" jälkeen jakaudutaan kolmeen aikajanaan, joista "Failure" -linjassa seuraava osa "Ocarina of Timesta" olisi "A Link to the Past", minkä jälkeen vasta tulisi "The Legend of Zelda" ja "The Adventure of Link".


title: The Legend of Zelda: A Link to the Past

text: Tarina sijoittuu Hyrulen valtakuntaan, jossa Link elää setänsä kanssa Hyrulen linnan lähellä. Link on iältään melko nuori eikä hänellä ole pelin alkaessa mitään varusteita. Eräänä sateisena yönä Linkin sedän taloon kantautuu telepaattinen viesti, jossa Hyrulen linnan tyrmään lukittu Prinsessa Zelda pyytää apua. Linkin setä noudattaa kutsua ja katoaa pimeään yöhön. Link jää yksin taloon ja seikkailu alkaa.


title: The Legend of Zelda: A Link to the Past

text: Kauan ennen pelin tapahtumia Hyrulen legendat kertoivat Kultaisesta maasta, jossa hallitsee kaikkivoipa ja kaikkitietävä kultainen voima, Triforce. Ilkeän Ganonin päästyä Kultaiseen maahan hän kosketti Triforcea ja muutti Kultaisen maan Pimeäksi maaksi. Ganonin pysäyttämiseksi seitsemän tietäjää lukitsivat Ganonin Pimeään maahan taialla, jonka voi murtaa vain tietäjät tai heidän jälkeläisensä. Kertomuksesta tuli legenda, joka elää Hyrulen kansan muistoissa edelleen.


title: The Legend of Zelda: A Link to the Past

text: Hieman ennen pelin alkua kuninkaan neuvonantaja Agahnim hankkiutuu kuninkaasta eroon ja aloittaa seitsemän neidon etsinnät. Neidot ovat legendan seitsemän tietäjän jälkeläisiä. Löydettyään kuusi ensimmäistä neitoa Agahmin lähettää heidät Pimeään maailmaan. Murtaakseen Ganonia pidättelevän taian myös seitsemännen neidon on paljastuttava ja jouduttava Agahnimin kaappaamaksi. Pelin kuluessa Prinsessa Zelda osoittautuu seitsemänneksi neidoksi, ja Agahnim onnistuu lähettämään myös hänet Pimeään maailmaan, jolloin Ganon pääsee vapaaksi.


title: The Legend of Zelda: A Link to the Past

text: Pelin alussa Link lähtee etsimään Hyrulen linnaan kadonnutta setäänsä, jonka hän löytää pahasti haavoittuneena linnan viemäreistä. Setä antaa Linkille tehtävän Prinsessa Zeldan pelastamiseksi. Link pelastaa Zeldan Agahnimin lumoamien vartijoiden valvonnasta ja he pakenevat linnasta salakäytävää pitkin, joka vie heidät linnan ulkopuolella sijaitsevaan pyhäkköön. Pyhäkön ystävällinen pappi ottaa Zeldan suojelukseensa ja neuvoo Linkiä hakemaan Mestarien miekan, joka on piilotettu Kadonneeseen metsään. Miekkaa etsiessään Link tapaa erakkona elävän Sahasrahlan, joka myöhemmin osoittautuu erääksi legendan seitsemän tietäjän jälkeläiseksi. Sahasrahla neuvoo Linkiä läpi seikkailun. Saatuaan Mestarien miekan haltuunsa Link saa Zeldalta telepaattisen viestin, jonka mukaan Agahnimin sotilaat ovat löytäneet pyhäkössä piilottelevan prinsessan. Link kiirehtii paikalle, mutta Zelda on jo viety Agahnimin luo Hyrulen linnaan. Link ehtii juuri paikalle, kun Agahnimin taika lähettää Zeldan Pimeään maailmaan. Link ja Agahnim taistelevat, mutta tappiolle joutuva Agahnim pakenee Pimeään maailmaan ja vetää Linkin mukanaan.


title: The Legend of Zelda: A Link to the Past

text: Pimeässä maailmassa Link saa viestin Sahasrahlalta, joka kertoo legendan Ganonista ja Kultaisesta maasta olleen totta. Pimeä maailma on Ganonin hallitsema Kultainen maailma, ja maaginen sinetti, joka pitää Ganonin poissa Hyrulesta, on seitsemännen neidon saavuttua murtumassa. Linkin on saatava Triforce pois Ganonin hallinnasta tai Ganon palaa Valon maailmaan hallitsijana. Päästäkseen Ganonin palatsiin Linkin pitää yhdistää kaapattujen neitojen taikavoimat. Neidot ovat vangittuina seitsemään eri puolilla Pimeää maailmaa sijaitsevaan palatsiin. Heidän avullaan Link pääsee Kuolemanvuorella sijaitsevaan Ganonin palatsiin ja taistelee palatsin huipulla uudestaan Agahnimia vastaan. Agahnim häviää, jolloin lepakon muodossa oleva Ganon nousee tämän sisältä ja pakenee Pimeän maailman keskellä sijaitsevaan Suureen pyramidiin. Link voittaa Ganonin taistelussa ja pääsee Triforcen luo. Legendan mukaan Triforce toteuttaa haltijansa syvimmän toiveen, joten Linkin koskettaessa Triforcea Pimeä maailma katoaa ja rauha palaa Hyruleen. Link palaa Valon maailmaan ja palauttaa Mestarien miekan Kadonneeseen metsään.


title: The Legend of Zelda: A Link to the Past

text: Pelin kehittämisen aikaan useimmat SNES-moduulit olivat kooltaan 4 megabittiä (512KT). "A Link to the Past" oli ensimmäisiä 8 megabitin pelimoduulia käyttäviä SNES-pelejä.


title: The Legend of Zelda: A Link to the Past

text: Pelistä julkaistiin erilaiset versiot Japanin ja muun maailman markkinoille. Japaninkielisessä versiossa uskonnolliset viittaukset pelin tarinassa ovat näkyvämpiä: pelin japaninkielinen nimi on Jumalten Triforce ja Agahnim esitellään pelin ohjevihkosessa pappina. Kirjoitettu hylian kieli esitetään japaninversiossa merkkeinä, jotka perustuvat egyptiläisiin hieroglyfeihin. Kansainvälisestä versiossa merkit muutettiin.


title: The Legend of Zelda: A Link to the Past

text: Pelin musiikit on säveltänyt Koji Kondo. Hyrulen perusteema on lainattu "The Legend of Zelda"sta. Osa sävellyksistä on päätynyt eri muodoissa myöhempiin "Zelda"-peleihin. Zeldan laulu, Hyrulen linnan ja Kakarikon kylän teemat sekä keijulähteiden sävelet ovat tehneet ensiesiintymisensä A Link to the Pastissa. Pelin musiikki hyödyntää täysin 16-bittisen äänijärjestelmän mahdollisuuksia..


title: The Legend of Zelda: A Link to the Past

text: "A Link to the Past"in musiikit on julkaistu "The Legend of Zelda Sound and Drama" -nimisellä tupla-CD:llä. Musiikkiteoksen ensimmäinen CD-levy sisältää "The Legend of Zelda"n musiikit ja on 44 minuutin mittainen. Julkaisun 54 minuuttia kestävä toinen osa koostuu "A Link to the Past"ia varten sävelletystä musiikista.


title: The Legend of Zelda: A Link to the Past

text: Japanissa esitetty pelin tv-mainos on Internetin myötä saanut uutta huomiota osakseen. Musiikkivideota jäljittelevässä mainoksessa pelihahmoiksi pukeutuneen ihmiset tanssivat 1980-luvun tyyliin. Linkiä esittää nainen, joka tekee pelistä tuttuja pyörähdyshyökkäyksiä ja pelastaa Zeldan.


title: The Legend of Zelda: A Link to the Past

text: "Nintendo Power" -lehdessä julkaistiin "A Link to the Past"iin perustuvaa sarjakuvasarjaa, joka alkoi tammikuussa 1992 ja kesti 12 numeroa. Sarjassa esiteltiin uusi hahmo, ritari Roam, joka saattoi ottaa ihmislinnun hahmon. Link ja Roam tulivat tuntemaan toisensa vihollisuuksien kautta, mutta lyöttäytyivät myöhemmin yhteen ja taistelivat yhdessä Ganonia vastaan.


title: The Legend of Zelda: A Link to the Past

text: "A Link to the Past" käännettiin Satellaview'lle, joka oli satelliittiverkkoon liitettävä Super Famicomin lisälaite. "Zelda no Densetsu: Kamigami no Triforce" säilyi Japanin versioon nähden muuttumattona,


title: The Legend of Zelda: A Link to the Past

text: Capcom käänsi "A Link to the Past"in Game Boy Advancelle vuonna 2002. Samalla kasetilla toimitettu, Capcomin kehittämä "Zelda"-peli "" sisältää avattavia ominaisuuksia Capcomin kääntämään "A Link to the Pastiin". "Four Swordsia" pelaamalla "A Link to the Pastissa" voi avata lukittuja, uusia ominaisuuksia.


title: The Legend of Zelda: A Link to the Past

text: "A Link to the Past" sai kriitikoilta hyvän vastaanoton. Game Rankingsin 11 arvostelun keskiarvo on 94 %. Peli teki piste-ennätyksen "Famitsun" arvosteluissa saavuttaen siihen asti rikkomattoman 39 pisteen rajan. Myös GBA-versio sai kehuja, IGNn käyttäjien ja koottujen lehdistöarvioiden keskiarvo on 9,7/10.


title: The Legend of Zelda: A Link to the Past

text: Yleisimmin peli sai kiitosta tarinan ja musiikin luomasta tunnelmasta, pelattavuudesta ja laajasta tutkittavasta maailmasta. Negatiivista palautetta keräsi pelin tarinan ja pelaamisen välinen heikko yhteys.


title: Hear in the Now Frontier

text: Hear in the Now Frontier on metalliyhtye Queensrÿchen vuonna 1997 julkaistu kuudes studioalbumi. Levy oli Queensrÿchen viimeinen alkuperäiskokoonpanolla, sillä Chris DeGarmo jätti yhtyeen levyn jälkeen. Musiikillisesti Queensrÿche jätti metallin ja toi uusia elementtejä musiikkiinsa grungesta, pop- ja alternative-musiikista ja pehmorockista.


title: Rattikelkkailu talviolympialaisissa 1936

text: Vuoden 1936 talviolympialaisissa järjestettiin rattikelkkailussa kilpailut kaksi- ja nelimiehisille joukkueille. Kilpailut käytiin "Riesserseen" 1 525 metriä pitkällä luonnonradalla. Radan kokonaispudotus oli 129,14 metriä.


title: We Care a Lot

text: We Care a Lot on amerikkalaisyhtye Faith No Moren vuonna 1985 julkaistu esikoisalbumi. Levyn tunnetuin kappale on singlejulkaisu "We care a lot".


title: Q2K

text: Q2K on metalliyhtye Queensrÿchen seitsemäs studioalbumi, joka julkaistiin vuonna 1999. Levy on ainoa, jolla soittaa kitaraa Kelly Gray, joka myös tuotti levyn.


title: Introduce Yourself

text: Introduce Yourself on amerikkalaisyhtye Faith No Moren toinen albumi. Se julkaistiin vuonna 1987. Levyn tunnetuin kappale on debyyttialbumilla ilmestyneen "We care a Lotin" uudelleen julkaisu hieman eri lyriikoilla.


title: Gay-Lussacin laki

text: Gay-Lussacin laki on termodynamiikan laki, joka kuvaa vakiomassaisen ideaalikaasun käyttäytymistä vakiopaineessa (isobaarinen prosessi). Sen mukaan kaasun tilavuus on suoraan verrannollinen absoluuttiseen lämpötilaan. Jos myös paine saa muuttua, yleistyy Gay-Lussacin laki ideaalikaasun tilanyhtälöksi.


title: Gay-Lussacin laki

text: Lain keksi ensimmäisenä ranskalainen fyysikko ja kemisti Jacques Alexandre César Charles vuonna 1787. Myös toinen ranskalainen fyysikko ja kemisti Joseph Louis Gay-Lussac tutki samoja kaasujen lainalaisuuksia. Hänen työnsä ajoittuu vuosille 1801−1802, jolloin se myös julkaistiin ensimmäisen kerran. Gay-Lussac kuitenkin tiesi Charlesin työstä 15 vuotta aiemmin ja antoi tälle kunnian asiasta.


title: Gay-Lussacin laki

text: Tämä ideaalikaasujen periaate tunnetaan Saksassa nimellä "Gay-Lussacin 1. laki", Ranskassa ja Espanjassa ja Englannissa nimellä "Charlesin laki", Englannissa myös nimellä "Tilavuuksien laki" ja Espanjassa myös nimellä "Charlesin ja Gay-Lussacin laki".


title: Gay-Lussacin laki

text: Vakiopaineessa ideaalikaasun tilavuus kasvaa lineaarisesti lämpötilan kasvaessa. Tämä yhteys voidaan esittää yhtälöllä V = bT, jossa b vakio, tai vaihtoehtoisesti


title: Gay-Lussacin laki

text: eli


title: Gay-Lussacin laki

text: Eräs mielenkiintoinen huomio Gay-Lussacin laissa on se, että ideaalikaasun tilavuus-lämpötilakäyrät eli isobaarit ekstrapoloituvat kohti absoluuttista nollapistettä. Toisin sanoen lämpötilassa 0 K (= -273,15 °C) ideaalikaasun tilavuus pienenisi nollaksi. Tämän huomion teki ensimmäisenä Gay-Lussac.


title: Weta Digital

text: Weta Digital on digitaalisiin erikoistehosteisiin erikoistunut elokuva-alan yhtiö, jonka perustivat Peter Jackson ja Richard Taylor vuonna 1993. Yhtiön omistaa uusiseelantilainen erikoistehosteyhtiö Weta Workshop. Alun perin Weta Digital perustettiin tekemään digitaalisia erikoisefektejä Jacksonin elokuvaan "Taivaalliset olennot" vuodelta 1994, mutta yhtiö kasvoi nopeasti ja nykyisin sillä on tuhansia työntekijöitä.


title: Weta Digital

text: Weta Digital tuli tunnetuksi tehtyään erikoistehosteita Jacksonin "Taru sormusten herrasta" -elokuvatrilogiaan. Yhtiön merkittävin keksintö oli Massive-niminen tietokoneohjelma, joka mahdollisti elokuvatrilogian valtaisat taistelut. Weta Digital voitti tuottamiensa erikoistehosteidensa ansiosta yhteensä kolme Oscar-palkintoa, ja nykyisin sitä pidetään George Lucasin erikoistehosteyhtiön Industrial Light & Magicin suurimpana kilpailijana.


title: Weta Digital

text: Weta Digital on tuottanut "Taru sormusten herrasta" -elokuvien ohella erikoistehosteita myös muiden muassa elokuviin "Ensimmäinen yhteys", "Van Helsing", "I, Robot", "King Kong" ja "Apinoiden planeetan synty". Weta Digital myös vastasi pääosasta James Cameronin "Avatar"-elokuvan tehosteista.


title: Weta Digital

text: Weta Digital on tehnyt yhteistyötä Giant Studiosn kanssa . Giant Studios on toteuttanut Motion Capture otoksia monissa Weta Digitalin tuotannoissa.


title: Smashes, Thrashes & Hits

text: Smashes, Thrashes & Hits on teatraalisen hard rock -yhtye Kissin kokoelmalevy, joka julkaistiin loppuvuodesta 1988. Se oli toinen yhtyeen kotimaassa Yhdysvalloissa julkaisema kokoelma. Albumin 15 (UK-versiossa 16) kappaleesta kaksi on kokonaan uusia kappaleita. Kokoelmalevy pääsi julkaisuvuonna 1988 Billboardin listoilla sijalle 21.


title: Smashes, Thrashes & Hits

text: Uudet kappaleet "Smashes, Thrashes & Hitsillä" ovat "Let's Put the X in Sex" ja "(You Make Me) Rock Hard", jotka molemmat ovat tyylillisesti vuoden 1987 "Crazy Nights" -albumin kanssa yhteneväisiä – hiottua, melodista glam rockia. Molemmat kappaleet tuotti Paul Stanley, joka myös osallistui kummankin kirjoittamiseen. Kappaleihin tehtiin myös musiikkivideot, jotka saivat jonkin verran lähetysaikaa MTV:llä.


title: Smashes, Thrashes & Hits

text: Lähes kaikkia Kissin alkuperäiskokoonpanon alun perin nauhoittamia kappaleita on muuteltu ja päivitetty. "Bethin" lauluosuudet nauhoitettiin kokonaan uusiksi - alkuperäisen rumpalin Peter Crissin lauluosuudet korvasi silloinen rumpali Eric Carr. Ison-Britannian versiolla on "Deucen" paikalla "Crazy, Crazy Nights" sekä lisäkappale "Reason to Live".


title: Smashes, Thrashes & Hits

text: Albumi - Billboard (Yhdysvallat)


title: Smashes, Thrashes & Hits

text: Singlet - Billboard (Yhdysvallat)


title: Frederic Goudy

text: Frederic William Goudy (3. elokuuta 1865 Bloomington – 5. marraskuuta 1947 Marlborough-on-Hudson) oli yhdysvaltalainen kirjainmuotoilija, typografi, kustantaja ja opettaja. Hänet tunnetaan parhaiten luomistaan kirjasintyypeistä, joista suuri osa on yhä yleisesti käytettyjä.


title: Frederic Goudy

text: Goudy työskenteli nuorena muun muassa kirjanpitäjänä ja kiinteistöalalla, mutta siirtyi 1892 perustamansa lyhytikäisen "Modern Advertising" -lehden ja 1903 perustamansa Village Press -kustantamon myötä kustannusalalle. Samalla Goudyn suunnittelemat kirjasintyypit saavuttivat suuren suosion. Vuosina 1920–1940 Goudy työskenteli Lanston Monotype Companyn palveluksessa, jonka jälkeen siirtyi opettamaan kalligrafiaa Syracusen yliopistoon.


title: Frederic Goudy

text: Goudy suunnitteli elämänsä aikana 116 kirjasintyyppiä ja julkaisi 59 teosta, jotka ovat vaikuttaneet voimakkaasti typografian ja kirjainmuotoilun kehitykseen.


title: Rattikelkkailu talviolympialaisissa 1948

text: Vuoden 1948 talviolympialaisissa Sankt Moritzissa järjestettiin rattikelkkailussa kilpailut kaksi- ja nelimiehisille joukkueille. Kilpailut käytiin 1 576 metriä pitkällä "Olympia-Bobbahn" -nimisellä luonnonradalla. Radan kokonaispudotus oli 130 metriä.


title: Granuliitti

text: Granuliitti on gneissiä muistuttava harmahtava, suuressa paineessa ja korkeassa lämpötilassa syntynyt eli metamorfoitunut rakeinen kivilaji, jonka päämineraaleja ovat kvartsi, maasälpä, granaatti ja hypersteeni. Ulkonäköä sävyttävät punaiset granaatit sekä voimakas suuntautuneisuus. Kasvualustana granuliittipitoinen maa on vähäravinteinen ja hapan. Suomen granuliittivyöhyke kaartaa Pohjois-Norjasta Inarin-Lapin halki Kuolan niemimaalle.


title: The Real Thing

text: The Real Thing on amerikkalaisyhtye Faith No Moren kolmas albumi ja ensimmäinen albumi, jolla yhtyeen laulajana on Mike Patton. Albumi oli myös yhtyeen kaupallinen läpimurto ja se on myös ensimmäisiä ns. vaihtoehtoisen heavy metalin genren platinamyyntiin yltäneitä julkaisuja.


title: The Real Thing

text: Faith No More oli erottanut laulajansa Chuck Moselyn kiertueen jälkeen vuonna 1988 johtuen hänen vaikeuksistaan laulamisen, päihteiden ja yhtyekavereiden välillä. Loppuvuodesta 1988 Mike Patton liittyi yhtyeeseen laulajaksi kitaristi Jim Martinin suosituksesta. Muu yhtye oli jo aiemmin säveltänyt osan kappaleista joihin Patton liityttyään kirjoitti sanat.


title: The Real Thing

text: Albumi nauhoitettiin Studio D:ssä Sausalitossa Kaliforniassa vuodenvaihteessa 1988-1989. Kappale "The Morning After" oli nauhoitettu jo aiemmin Chuck Moselyn kanssa nimellä "New Improved Song" ja "Surprise! You're Dead!" oli Jim Martinin sävellys 1970-luvulta jolloin hän soitti Agents of Misfortune-yhtyeessä. Patton kirjoitti molempiin uudet sanat.


title: The Real Thing

text: Albumin sessioissa nauhoitettiin myös kappaleet "The Grade" ja "The Cowboy Song", jotka löytyvät single-julkaisuilta sekä "Live at the Brixton Academy"-albumilta. "Sweet Emotion"-niminen kappale julkaistiin myöhemmin uudelleennauhoitettuna nimellä "The Perfect Crime" "Bill & Ted's Bogus Journey"-elokuvan soundtrackilla. Alkuperäinen versio löytyy yhtyeen kokoelmalta "The Very Best Definitive Ultimate Greatest Hits Collection".


title: The Real Thing

text: "The Real Thing" julkaistiin kesäkuussa 1989 ja se sai hyviä arvosteluja varsinkin Isossa-Britanniassa ja yhtye pääsi kiertueelle Metallican kanssa. Ensimmäisenä singlenä julkaistu "From out of Nowhere" ei saanut menestystä yhtyeen kotimaassa Yhdysvalloissa, mutta nousi Britanniassa sijalle 23.


title: The Real Thing

text: Pohjois-Amerikassa pääsy suuren yleisön tietoisuuteen koitti vasta kun single "Epic" julkaistiin tammikuussa 1990. Rap-musiikkia ja heavy metalia yhdistelevä kappale nousi listoilla sijalle 9. ja siitä tehty promovideo sai runsaasti soittoaikaa MTV-musiikkikanavalla ja auttoi albumia nousemaan listoille ja lopulta platina-myyntiin Yhdysvalloissa. Albumi nousi Yhdysvalloissa korkeimmillaan sijalle 11. lokakuussa 1990, 16 kuukautta julkaisun jälkeen. "The Real Thing" oli myös Grammy-ehdokkaana vuoden 1989 parhaaksi metalli-albumiksi.


title: Rattikelkkailu talviolympialaisissa 1952

text: Vuoden 1952 talviolympialaisissa Oslossa järjestettiin rattikelkkailussa kilpailut kaksi- ja nelimiehisille joukkueille.


title: Hundin sääntö

text: Hundin säännön mukaan samanenergiaisille, degeneroituneille orbitaaleille asettuvat ensin yksittäiset, spiniltään parittomat elektronit.


title: Hundin sääntö

text: Elektronien todennäköisintä esiintymispaikka avaruudessa kuvataan orbitaaleilla. Kullakin orbitaalilla voi olla enintään kaksi elektronia. Hundin säännön mukaan elektronit kuitenkin sijoittuvat saman energiatason orbitaalille yhdensuuntaisin spinein niin kauan kuin mahdollista. Periaatteen avulla voidaan ennustaa, millaiset elektronikonfiguraatiot ovat pysyvämpiä.


title: Weta Workshop

text: Weta Workshop on uusiseelantilainen erikoistehosteyhtiö, jonka perusti Richard Taylor vuonna 1987. Yhtiö nimettiin uusiseelantilaisen weta-hyönteisen mukaan joka on myös yhtiön tunnuksessa. Yhtiö aloitti uransa tekemällä erikoistehosteita suosittuun televisiosarjaan "". Yhtiö omistaa digitaalisiin erikoistehosteisiin erikoistuneen Weta Digitalin.


title: Weta Workshop

text: Weta Workshop tuli tunnetuksi tehtyään erikoistehosteita Peter Jacksonin "Taru sormusten herrasta" -elokuvatrilogiaan. Yhtiö valmisti elokuvatrilogiaa varten muiden muassa yli 48 000 asetta, 19 000 pukua ja 1800 tekojalkaa.


title: Weta Workshop

text: Weta Workshop on tehnyt erikoistehosteita muiden muassa Lordille, , , , , King Kongiin sekä .


title: Rattikelkkailu talviolympialaisissa 1956

text: Vuoden 1956 talviolympialaisissa Cortina d'Ampezzossa järjestettiin rattikelkkailussa kilpailut kaksi- ja nelimiehisille joukkueille.


title: Live at the Brixton Academy

text: Live at the Brixton Academy on yhdysvaltalaisyhtye Faith No Moren ainoa julkaistu konserttitallennealbumi. Kappaleet 1–8 ovat livetaltiointeja. Kappaleet 9 ja 10 on nauhoitettu studiossa.


title: Le Châtelier’n periaate

text: Le Châtelier'n periaate ilmaisee kemiallisen tasapainoreaktion siirtymissuunnan, jos reaktion tasapaino häiriintyy. Jos tasapainossa olevaan reaktioseokseen vaikuttaa jokin ulkoinen häiriö eli paineen, lämpötilan tai konsentraation muutos, pyrkii reaktio kulkemaan siihen suuntaan, jossa häiriö lievenee. Toisin sanoen tasapainossa oleva reaktio pyrkii kumoamaan ulkoisen pakotteen vaikutuksen.


title: Le Châtelier’n periaate

text: Periaatteen keksi 1888 ranskalainen kemisti Henry Louis Le Châtelier (1850–1936).


title: Le Châtelier’n periaate

text: Lämpötilan nosto siirtää eksotermisen reaktion tasapainoa lähtöaineiden puolelle eli siihen suuntaan missä lämpöä sitoutuu. Lämpötilan lasku taas lisää tuotteita eli reaktio siirtyy suuntaan missä lämpöä vapautuu.


title: Le Châtelier’n periaate

text: Endotermisessa reaktiossa lämpötilan lasku ja nousu vaikuttavat vastakkaisiin suuntiin kuin eksotermisessa reaktiossa eli lämpötilan nousu lisää tuotteiden määrää ja lasku lisää lähtöaineiden määrää.


title: Le Châtelier’n periaate

text: Paine vaikuttaa reaktion tasapainoon vain, jos reaktioon ottaa osaa kaasuja ja reaktioyhtälön molemmin puolin on eri määrä kaasumooleja.


title: Le Châtelier’n periaate

text: Paineen lisäys aiheuttaa reaktion siihen suuntaan, jossa kaasumolekyylien lukumäärä on pienempi.


title: Le Châtelier’n periaate

text: Paineen lasku taas aiheuttaa reaktion siihen suuntaan, jossa kaasumolekyylien lukumäärä on suurempi.


title: Le Châtelier’n periaate

text: Jos reaktiotuotteita tuodaan lisää tai reaktion lähtöaineita vähennetään, reaktion tasapainotila siirtyy vasemmalle eli lähtöaineiden puolelle. Vastaavasti jos lähtöaineiden konsentraatiota kasvatetaan tai reaktiotuotteiden konsentraatiota pienennetään, reaktion dynaaminen tasapaino siirtyy oikealle, jolloin siis tuotteita saadaan enemmän. Tätä hyödynnetään monissa kemiallisissa reaktioissa, kuten esimerkiksi ammoniakkisynteesissä. Siinä reaktiotuotteena olevaa ammoniakkia poistetaan reaktoreista jatkuvasti ja lähtöaineita, vety- ja typpikaasua, lisätään koko ajan, minkä ansiosta kyseisen reaktion dynaaminen tasapainotila on vahvasti oikealla. Näin saadaan reaktiotuotetta eli ammoniakkia enemmän.


title: Rattikelkkailu talviolympialaisissa 1964

text: IX talviolympialaisissa Innsbruckissa vuonna 1964 järjestettiin rattikelkkailussa kilpailut kaksi- ja nelimiehisille joukkueille.


title: Rattikelkkailu talviolympialaisissa 1968

text: X talviolympialaisissa Grenoblessa vuonna 1968 järjestettiin rattikelkkailussa kilpailut kaksi- ja nelimiehisille joukkueille.


title: Nuija ja tosinuija

text: Nuija ja tosinuija () on vuonna 1994 ensi-iltansa saanut Peter ja Bobby Farrellyn ohjaama yhdysvaltalainen komediaelokuva. Elokuvan pääosia näyttelevät Jim Carrey ja Jeff Daniels.


title: Nuija ja tosinuija

text: Jatko-osa "Nuija ja tosinuija kaks" sai ensi-iltansa vuonna 2014.


title: Nuija ja tosinuija

text: Lloyd on pölhö mutta lämminsydäminen limusiinikuski, jonka kyytiin nousee eräänä päivänä kaunis Mary. Kun Mary jää kyydistä lentokentällä, Lloyd huomaa tämän jättäneen matkalaukkunsa kentälle. Lloyd nappaa laukun ja lähtee yhdessä yhtä lailla pölhön ystävänsä Harryn kanssa kohti Aspenia palauttamaan seteleitä täynnä olevan laukun Marylle. Matka on täynnä vastoinkäymisiä, ja perillä käy ilmi, että laukulla olisi muitakin ottajia. Ehtivätkö sankarit löytää Maryn ajoissa?


title: Nuija ja tosinuija

text: "Nuija ja tosinuija kaks" -elokuvan kuvaukset alkoivat Atlantassa syyskuussa 2013, ja ensi-ilta on marraskuussa 2014, 20 vuotta ensimmäisen elokuvan valmistumisesta. Jatko-osan ohjasivat Peter ja Bobby Farrelly, käsikirjoituksen laativat Sean Anders, Mike Cerrone, John Morris ja Bennett Yellin, ja pääosissa esiintyvät jälleen Jim Carrey ja Jeff Daniels. Cam Neelyn näyttelemä Sea Bass esiintyy myös jatko-osassa.


title: Nuija ja tosinuija

text: Elokuussa 2013 Kathleen Turner vahvistettiin ensimmäisessä elokuvassa mainittuun Fraida Felcherin rooliin.


title: Nuija ja tosinuija

text: Elokuvalle on esiosa, "Tosinuija ja vielä nuijempi", joka kertoo kuinka Harry ja Lloyd tapasivat. Elokuva sai todella huonon vastaanoton, mutta pärjäsi siitä huolimatta hyvin lippuluukuilla. Kukaan alkuperäisen elokuvan tekijätiimistä ei ollut mukana elokuvan teossa.


title: Angel Dust

text: Angel Dust on amerikkalaisyhtye Faith No Moren neljäs studioalbumi. Levyn tunnetuimmat kappaleet ovat "Easy", "Midlife Crisis" ja "Everything's Ruined".


title: Repoveden kansallispuisto

text: Repoveden kansallispuisto on Kaakkois-Suomessa Kouvolan kaupungin ja Mäntyharjun kunnan alueella sijaitseva kansallispuisto. Matkaa Helsinkiin on noin 190 kilometriä. Puiston itäiset osat sisältyvät Pahkajärven ampuma-alueeseen, jossa on liikkumiskielto. Repoveden lähellä sijaitsee myös Vekaranjärven varuskunta. Repoveden kansallispuisto on noussut Suomen kuudenneksi suosituimmaksi kansallispuistoksi. Siellä oli 172 000 kävijää vuonna 2017, kun edellisenä vuonna käyntejä oli 148 500 ja sijoitus oli silloin seitsemäs.


title: Repoveden kansallispuisto

text: Repoveden alueet siirtyivät 1910-luvulla Kymi-yhtiön haltuun ja metsätalouskäyttöön. Vuonna 2001 UPM-Kymmene lahjoitti valtiolle kolmasosan tulevan kansallispuiston maista ja esitti Aarnikotkan metsän luonnonsuojelualueen perustamista omille mailleen. Repoveden kansallispuisto perustettiin 1. tammikuuta 2003. Kansallispuiston pinta-ala on 15 neliökilometriä, Aarnikotkan metsän luonnonsuojelualueen pinta-ala 14 neliökilometriä. Repoveden alue oli ollut retkeilijöiden suosiossa jo vuosikymmeniä ennen varsinaisen kansallispuiston perustamista.


title: Repoveden kansallispuisto

text: Repoveden kansallispuistolla on kolme sisäänkäyntiä: pohjoisesta Saarijärvi ja etelästä Lapinsalmi sekä Tervajärvi. Lapinsalmen sisäänkäynti on päiväretkeilijöiden keskuudessa suosituin.


title: Repoveden kansallispuisto

text: Puiston alueelle on rakennettu kattava merkittyjen retkeilypolkujen verkosto sekä useita telttailu- ja tulentekopaikkoja. Polkuverkosto tarjoaa nähtävää ja koluttavaa muutaman päivän retkeilyä varten. Lapinsalmen sisäänkäynniltä lähtee 5 km pituinen Ketunlenkki, jonka varrella on vaijerilossi, nuotiopaikkoja, Katajavuori upeine näköaloineen sekä Lapinsalmen riippusilta. Ketunlenkki on puiston suosituimpia rengasreittejä. Ketunlenkiltä pääsee kulkemaan merkitylle Kaakkurin kierrokselle, joka on 27 km mittainen kaikki sisäänkäynnit ja puiston useita nähtävyyksiä kiertävä rengaslenkki.


title: Repoveden kansallispuisto

text: Puiston läpi kulkee myös 120 kilometrin mittainen Valkealan ulkoilureitti. Kansallispuiston järvet tarjoavat oivan mahdollisuuden retkeillä soutaen tai meloen. Vaellusreitistö Repovedeltä Mouhun kautta Mäntyharjulle ja Pertunmaalle on liitetty Suomen Ladun ylläpitämään nettikarttaan Euroopan kaukovaellusreitistöistä Suomessa. Opasteissa on E10-kilvet.


title: Repoveden kansallispuisto

text: Repoveden nähtävyyksiin kuuluvat esimerkiksi kiipeilijöiden suosima Olhavanvuori, joka on yksi Etelä-Suomen parhaista kiipeilypaikoista, sekä Suomen Kultareitti, joka tarjoaa mahdollisuuden tutustua vesibussin kyydissä erämaa-alueeseen. Puistossa sijaitsee myös useita näkötorneja, alueen uittoperinteestä kertova Kuutinlahti entisöityine uittokanavineen sekä varsinkin turistiryhmien suosima Lapinsalmen riippusilta.


title: Repoveden kansallispuisto

text: Repoveden kansallispuisto on Kaakkois-Suomen suurin yhtenäinen rakentamaton metsä-, suo- ja järvialue. Repoveden peruseläimistöön kuuluvat muun muassa kaakkuri, ilves, hirvi, pöllöt ja erilaiset kanalinnut.


title: Repoveden kansallispuisto

text: Repoveden alueen läheisyydessä Tihvetjärven ja Vuohijärven välisellä alueella on Elvingin torni, josta on mainiot näkymät Repovedenkin suuntaan.


title: Narnian tarinat: Velho ja leijona

text: Narnian tarinat: Velho ja leijona on 8. joulukuuta 2005 ensi-iltansa saanut yhdysvaltalainen fantasiaelokuva, joka pohjautuu irlantilaisen kirjailijan C. S. Lewisin vuonna 1950 julkaistuun nuortenkirjaan "Velho ja leijona". Elokuvan ohjasi Andrew Adamson, ja sen pääosissa esiintyvät William Moseley, Anna Popplewell, Skandar Keynes, Georgie Henley, Tilda Swinton ja Liam Neeson. Elokuvalle on tehty kaksi jatko-osaa nimillä "" ja "".


title: Narnian tarinat: Velho ja leijona

text: Elokuvan tuottajiin kuulunut Douglas Gresham on sukua C. S. Lewisille. Suomalainen kanteleensoittaja Timo Väänänen on soittanut elokuvaan musiikkia vierailevana muusikkona. Kantele soi muun muassa silloin kun Lucy tapaa Tumnuksen.


title: Narnian tarinat: Velho ja leijona

text: Vuonna 1940 Lontoon Fincleyn pommitukset saattavat Peterin (William Moseley), Susanin (Anna Popplewell), Edmundin (Skandar Keynes) ja Lucyn (Georgie Henley) vaaraan. Heidät evakuoidaan professori Digory Kirken (Jim Broadbent) luokse maalle.


title: Narnian tarinat: Velho ja leijona

text: Leikkiessään kuurupiiloa Lucy löytää vaatekaapin ja astuu sen kautta talviseen satumaailmaan nimeltä Narnia. Hän viettää muutaman tunnin herra Tumnus-nimisen faunin (James McAvoy) kotona. Fauni kertoo, että Valkea velho nimeltä Jadis (Tilda Swinton) on loihtinut Narniaan sata vuotta kestävään talven. Jos Narniasta ikinä löytyy ihmisiä, heidät pitää tuoda suoraan Velhon eteen. Tumnus pitää Lucysta eikä näin ollen henno antaa tätä siepattavaksi, vaan lähettää tytön kotiin. Kun Lucy palaa tavalliseen maailmaan, aikaa on ehtinyt kulua tuskin lainkaan. Kun muut lapset tutkivat vaatekaappia, he näkevät ainoastaan kaapin tavallisen puisen takaseinän.


title: Narnian tarinat: Velho ja leijona

text: Muutamaa päivää myöhemmin Edmund seuraa Lucya vaatekaappiin ja tapaa Valkean velhon ja tämän kääpiön, Ginarrbrikin (Kiran Shah). Velho tarjoaa Edmundille turkkilaisia karamelleja sekä mahdollisuutta päästä kuninkaaksi, jos tämä tuo veljensä ja siskonsa Velhon linnaan. Velhon lähdettyä Edmund kohtaa Lucyn, ja he palaavat kotiin yhdessä. Lucy kertoo kokemuksesta Peterille ja Susanille, mutta Edmund valehtelee, etteivät he käyneet missään. Professori ottaa Peterin ja Susanin puhutteluunsa. Hän ei ymmärrä, mikseivät he usko Lucyn kertomusta, ja antaa Lucyn käytöksen aiheuttajaksi kolme vaihtoehtoa: joko tämä on hullu, epärehellinen tai puhuu totta. Koska muut tietävät, ettei Lucy ole sen paremmin hullu kuin epärehellinenkään, tämän kertomus täytyy siis olla totta.


title: Narnian tarinat: Velho ja leijona

text: Rikottuaan yhden kartanon ikkunoista ja jouduttuaan sen seurauksena pakenemaan kartanon taloudenhoitajaa sisarukset piiloutuvat vaatekaappiin ja astuvat sen kautta Narniaan. Siellä heille selviää, että herra Tumnus on joutunut Valkean velhon salaisen poliisin vangiksi, ja he tapaavat myös herra ja rouva Majavan (ääninä Ray Winstone ja Dawn French), jotka kertovat heille Aslanista. Majavien mukaan Aslan on lähtenyt liikkeelle ottaakseen Narnian pois Velhon hallusta. Sisarusten on autettava Aslania ja hänen tukijoitaan, sillä kauan sitten on tehty ennustus, jonka mukaan Valkean velhon valtakausi päättyy, jos kaksi Aatamin poikaa ja kaksi Eevan tytärtä istuu Narnian neljällä valtaistuimella.


title: Narnian tarinat: Velho ja leijona

text: Edmund livahtaa tapaamaan Velhoa. Kun Edmund saapuu linnaan, Velho on vihainen siitä, ettei tämä tuonut sisaruksiaan mukanaan. Velho lähettää sudet hakemaan lapsia ja majavia, jotka pääsevät täpärästi pakoon. Edmund puolestaan kahlehditaan Velhon tyrmään, missä hän tapaa Tumnusin. Kun Velhon salainen poliisi ei onnistu löytämään lapsia, Velho vaatii Edmundia paljastamaan, missä hänen sisaruksensa ovat. Edmund epäröi, kun Tumnus väittää Velholle, ettei Edmund tiedä mitään. Velho ilmoittaa Tumnusille Edmundin pettäneen tämän ja muuttaa Tumnusin sitten kiveksi.


title: Narnian tarinat: Velho ja leijona

text: Kun Peter, Lucy, Susan ja majavat pääsevät suurelle kivipaadelle, he näkevät jotain, jota he luulevat heitä takaa-ajavaksi Valkea velhoksi, ja piiloutuvat. Todellisuudessa tulija on joulupukki (James Cosmo), jonka tulo on merkki siitä, että Velhon valtakausi on päättymässä. Joulupukki antaa Lucylle pullon lääkelikööriä, joka parantaa kaikki haavat ja taudit, sekä tikarin puolustautumista varten. Susanille hän antaa jousen ja nuolia sekä maagisen torven, jolla kutsua apujoukkoja. Peter puolestaan saa miekan ja kilven.


title: Narnian tarinat: Velho ja leijona

text: Maugrimin (äänenä Michael Madsen) johtamien susien takaa-ajamina Pevensiet ja majavat ylittävät sulavan joen, jonka toiselle puolelle Velho ei pysty heitä seuraamaan. Saavuttuaan Aslanin leiriin lapset kohtaavat Aslanin (äänenä Liam Neeson), joka osoittautuu valtavaksi ja ylvääksi leijonaksi. Aslan lupaa auttaa Edmundia kaikin mahdollisin tavoin. Myöhemmin kaksi sutta saa joessa kirmailevat Susanin ja Lucyn ansaan. Kun Peter tulee apuun, Maugrim hyökkää hänen kimppuunsa, ja Peter tappaa suden miekallaan. Kun Aslan on lyönyt Peterin ritariksi, osa Aslanin joukoista seuraa toista sutta Velhon leiriin ja vapauttaa Edmundin.


title: Narnian tarinat: Velho ja leijona

text: Valkea velho saapuu Aslanin leiriin ja vaatii petturi-Edmundia omakseen, mutta Aslan tarjoutuu uhraamaan itsensä Edmundin sijaan. Sinä yönä Lucy ja Susan seuraavat vaivihkaa, miten Valkea velho tappaa Aslanin kivipaadella. Aamulla Aslan nousee kuolleista, koska ”kun puhdassydäminen uhrautuu petturin puolesta, kivipaasi halkeaa ja jopa kuoleman kirous voi murtua.” Aslan vie Susanin ja Lucyn Velhon linnaan, missä hän vapauttaa Valkean velhon kiveksi muuttamat vangit ja muodostaa itselleen lisää tukijoukkoja.


title: Narnian tarinat: Velho ja leijona

text: Edmund taivuttelee Peterin osallistumaan taisteluun Velhon joukkoja vastaan. Peterin armeija on alkuun voitokas, mutta ennen pitkää onni kääntyy ja he joutuvat vaikeuksiin. Estääkseen Velhoa muuttamasta toisia kiveksi Edmund tuhoaa Velhon sauvan, jolloin Velho puukottaa häntä. Raivostunut Peter hyökkää Velhon kimppuun. Heidän taistellessaan Aslan saapuu ja tappaa Velhon. Lucyn lääkelikööri parantaa Edmundin, minkä jälkeen Pevensien sisarukset kruunataan Narnian kuninkaiksi ja kuningattariksi. He asuvat Narniassa aikuisuuteen asti.


title: Narnian tarinat: Velho ja leijona

text: Viisitoista vuotta myöhemmin Pevensiet löytävät vaatekaapin ja palaavat Englantiin huomaten olevansa jälleen lapsia. Professori astuu huoneeseen ja kysyy heiltä, mitä he oikein olivat tekemässä. Peter vastaa: ”Ette uskoisi, jos kertoisimme, sir.” Professori heittää hänelle kartanon ikkunan rikkoneen pallon ja sanoo: ”Kokeile.” Myöhemmin Lucy yrittää palata Narniaan vaatekaapin kautta, mutta professori kertoo, että hän itse on yrittänyt samaa jo vuosia. Hän lisää, että sisarukset palaavat Narniaan varmaankin, kun sitä vähiten odottavat. Professorin ja Lucyn lähdettyä vaatekaappi aukeaa raolleen valoa hohtaen ja sieltä kuuluu Aslanin karjaisu.


title: Narnian tarinat: Velho ja leijona

text: Suomenkielisen version sivurooleista vastaavat Martti Mäkelä, Kari Tamminen, Nina Tamminen, Ulla Renko, Jukka Teittinen, Minna Tasanto, Jan Backman, Kari Leppälä, Juha Laakso, Tiina Karjunen ja Mika Ala-Panula. Ohjauksesta vastasi Markus Bäckman ja käännöksestä Tuija Kokko.


title: Narnian tarinat: Velho ja leijona

text: Kuvauksissa on käytetty sekä oikeita että animoituja eläimiä. Oikeitakin susia jouduttiin muokkaamaan tietokoneanimaatiolla, koska ne eivät näyttäneet tarpeeksi vihaisilta. Aslan oli elokuvan tietokoneanimaatiolla toteutetuista hahmoista vaikeimpia ja sen luomiseen meni tekijöiltä kaksi vuotta.


title: Narnian tarinat: Velho ja leijona

text: Elokuva sai Oscar-palkinnon maskeerauksesta ja oli ehdolla kahteen muuhun palkintoon: äänitykseen ja erikoistehosteisiin.


title: Vekaranjärven varuskunta

text: Vekaranjärven varuskunta on Kouvolan Valkealan Vekaranjärvellä Kääpälän kylän alueella toimiva varuskunta, jossa toimii yksi Suomen puolustusvoimien valmiusyhtymistä Karjalan Prikaati sekä sen kuusi joukkoyksikköä.


title: Vekaranjärven varuskunta

text: Muut alueella toimivat joukot ja toimijat ovat:Myös Pahkajärven ampuma-alue kuuluu varuskuntaan.


title: Vekaranjärven varuskunta

text: Varuskunnan päällikkönä on tammikuusta 2017 alkaen toiminut Karjalan Prikaatin komentaja prikaatikenraali Pasi Välimäki.


title: Vekaranjärven varuskunta

text: Varuskunta-alueen rakentaminen alkoi syksyllä 1964. Arkkitehtina toimi Osmo Lappo (s. 1927) ja varuskunnan arkkitehtuuri kuuluu betonikonstruktivismiin (vrt. muun muassa Helsingin virasto-Pasila).


title: Vekaranjärven varuskunta

text: Vekaranjärven varuskunta on yksi tyypillisistä korpivaruskunnista.


title: SVCD

text: SVCD (Super Video Compact Disc) on optinen digitaalinen tallennusväline. Se on suunniteltu VCD:n (Video CD) seuraajaksi ja onkin sen kanssa hyvin samankaltainen.


title: SVCD

text: SVCD mahdollistaa vähintään 35 minuutin tallentamisen tavalliselle CD-levylle. Parhaimmalla laadulla videon bittivirta on korkeintaan 2600 kbit/s ja äänen 384 kbit/s. Maksimipituutta videolle ei ole määritelty, mutta pidempi video vaatii luonnollisesti alhaisemman bittivirran käyttämistä ja tarkoittaa siten huonompaa kuvanlaatua. SVCD:n resoluutio on PAL/SECAM-formaatissa 480×576 ja NTSC-formaatissa 480×480.


title: SVCD

text: Kuvanlaadussa SVCD sijoittuu VCD:n ja DVD:n välimaastoon. SVCD mahdollistaa kuvan lisäksi joko kaksi stereo tai neljä mono ääniraitaa sekä korkeintaan neljä eri tekstitysraitaa. Tämän lisäksi SVCD tukee useita muitakin ominaisuuksia, kuten valikoita, kappaleita (chapters), soittolistoja sekä yksinkertaisia kuvaesityksiä, joissa voi olla myös ääniraita.


title: SVCD

text: SVCD-levyjä voidaan toistaa useimmilla DVD-soittimilla sekä tietokoneilla sopivan toisto-ohjelman avulla. Formaatin eroista johtuen DVD:hen verrattuna, kaikissa soittimissa SVCD-levyt eivät kuitenkaan toimi.


title: Rattikelkkailu talviolympialaisissa 1972

text: X talviolympialaisissa Sapporossa vuonna 1972 järjestettiin rattikelkkailussa kilpailut kaksi- ja nelimiehisille joukkueille.


title: Pasi Nurminen

text: Pasi Johan Olavi Nurminen (s. 17. joulukuuta 1975 Lahti) on entinen suomalainen jääkiekkomaalivahti. Hän joutui lopettamaan uransa syksyllä 2005 polvivammaan. Nurminen kuuluu Lahden Pelicansin omistajiin ja toimii joukkueen kakkosvalmentajana.


title: Pasi Nurminen

text: Nurmisen Pelicans-kauppaan kytkeytyy rahansiirto Nurmiselle. Salpausselän Rakentajien Mika Wilenius siirsi Etelä-Suomen Sanomien mukaan satojatuhansia euroja virolaisen Morena Capitalin tilille, jolta ne siirtyivät Nurmiselle. Rahat saatuaan Nurminen osti Pelicansin osakkeita. Etelä-Suomen Sanomien (ESS) julkaistua asiaa koskevan jutun Pelicansin johto on Suomen Kuvalehden mukaan rajoittanut ESS:n mahdollisuutta haastatella pelaajia. Myös muutoksista ESS:n ja Pelicansin yhteistyössä on sen jälkeen keskusteltu.


title: Pasi Nurminen

text: Pelaajauransa Nurminen aloitti Lahden Reippaan riveissä. Ensimmäiset kokemukset SM-liigasta hän sai Reippaan paidassa kaudella 1993–1994, vaikkakaan ei päässyt pelaamaan vielä tässä vaiheessa. Reippaan pudottua SM-liigasta jatkoi Nurminen pelaamista I-divisioonassa. Kaudella 1995–1996 Imatran Ketterässä Nurminen pelasi ensimmäisen kautensa ykkösmaalivahtina aikuisten sarjoissa. Seuraavilla kahdella kaudella Pelicansissa Nurminen oli I-divisioonan parhaita maalivahteja ja tämä huomattiin HPK:ssa.


title: Pasi Nurminen

text: Nurminen siirtyi pelaamaan SM-liigaa kaudeksi 1998–1999 HPK:n riveihin. Hyvin menneen kauden jälkeen hän siirtyi kuitenkin pääkaupunkiseudulle Jokereiden riveihin. Jokeri-kausilla Nurminen sai useita tunnustuksia pelaamisestaan, kuten esimerkiksi Urpo Ylönen -palkinnon kaudella 1999–2000. Samalla kaudella Jokerit saavutti SM-hopeaa. Nurminen nousi myös maajoukkueeseen ja oli Suomen ykkösmaalivahti Saksan MM-kisoissa 2001.


title: Pasi Nurminen

text: Nurminen pelasi Jokereiden riveissä kaksi kautta ennen siirtymistään NHL-joukkue Atlanta Thrashersiin. Ensimmäisellä NHL-kaudellaan hän pelasi enimmäkseen AHL-joukkue Chicago Wolvesissa, jossa saavutti sarjan mestaruuden, Calder Cupin. Nurminen saavutti ensimmäisenä suomalaisena ykkösmaalivahdin aseman NHL:ssä kaudella 2002–2003, syrjäytettyään Milan Hnilickan. Tämä saavutus osaltaan raivasi tietä tuleville muille suomalaisvahdeille. Nurminen pelasi Euroopassa Pelicansissa ja Malmössä. Nurmisen ura päättyi kauden 2005–2006 harjoituspeleissä saatuun polvivammaan.